
PERSONERNE: 



Etatsraad Arnkill. 

Niels, hans Søn. 

Terese, hans Datter. 

Ludvig Meisling, hendes Mand. 

Torvald ) 

t / deres Børn. 

Julie f %,ww **"* 

Fru Bertram \ . 

Lili, hendes Datter / Skuespillerinder. 

Svendsen, Sufflør. 
Thune, Skuespiller. 
Amalie Hattensen. 
Jørgensen, Tjener hos Arnkill. 
En Bonne. 

Handlingen foregaar i tre paa hinanden følgende Dage, 
første og tredje Akt hos Etatsraad Arnkill, anden Akt 

hos Fru Bertram. 



FØRSTE AKT. 



Meget elegant Havestue i Etatsraad ARNKILLS Villa. I Bag- 
grunden gaar Stuen dver i Veranda, hvorfra Haven ses. 
Til venstre Indgang til Spisestuen, til højre Indgang til 

Husets andre Værelser. 



Ludvig sidder halvtsovende med en Avis i Haanden, Niels kommer 

fra Haven. 



Ludvig. 

Godmorgen ! 

Niels. 

Godmorgen! 

Ludvig. 

Du kommer aldeles for sent til Frokost. 

i 



Niels. 
Unægteligt. Jeg har ogsaa spist i Byen. 

Ludvig. 

Men Faderen synes ikke om det. 

Niels. 
Aa for én Gangs Skyld! 

Ludvig. 

Du véd, Søndagen — den holder han over: 
Familien skal mødes i Hjemmet. 

Niels 

smilende. 

Stakkels du, som maa trække herud til 
Frokost Klokken tolv! 

Ludvig. 

Ja, hvad skal man sige! Skønt idag var 
det drøjt — jeg havde en lille L'hombre hos 
mig iaftes — 

Niels. 
— og den varede? 



Ludvig 

gabende. 

Til Klokken tre. Saa skulde der luftes — 
Hovedet afkøles lidt — saa snakkes lidt med 
Terese: jeg sov ikke før fire. 

Niels. 
Og maatte tidligt op. 

Ludvig. 

Ikke just saa tidligt. Men det er kede- 
ligt at traske ud inden Frokost, og naar jeg 
kommer sent i Seng, kan jeg ikke taale Morgen- 
luften før henad to. 

Niels. 

Men herregud, Menneske, hvorfor sendte 
du da ikke Afbud idag? Det er dog for latter- 
ligt, at I Aaret rundt møder her hele den ud- 
slagne Søndag. Gør dog Oprør ! Jeg har altid 
tænkt, enhver Revolution begyndte med, at de 
voksne Børn nægtede at spise Søndagmiddag 
hos deres Forældre — og I kommer allerede 
til Frokost! 

Gør Oprør — lad Terese gaa i Spidsen 

med den røde Fane: Søndagen fri! 

i* 

Ludvig. 

Ja, du taler! Din Fader er en udmærket 
Mand, en stor Mand i vort lille Samfund, en 
højtanset Mand — 

Niels. 

— javel ja, og en rig Mand og en Lands- 
tingsmand og en Riddersmand, nej en Komman- 
dørmand — 

Ludvig. 

— men en sær Mand — og en svær Mand 
at gaa i Trit med, og — (sukkende) ikke nogen 
rund Mand for en Svigersøn. 

Niels. 
Naa, jeg skulde dog mene! 

Ludvig. 

Han forstaar ikke de Yngres berettigede 
Ønsker, deres rimelige Ærgerrighed. 

Niels. 

Ej ej — stikker Hestefoden frem! 

Ludvig 

ivrig. 

Aldeles ikke nogen Hestefod — men 
lige Fod. 

Niels. 

Kompagniskab ! 

Ludvig. 

Det var da ikke urimeligt, nu jeg er seks 
og tredve Aar, har været syv Aar gift med 
hans Datter, har gjort ham til Bedstefader til 
to søde Børn — 

Niels. 
Hum! 

Ludvig. 
— arbejdet dagligt i hans Forretning — 

Niels. 

Hum — hum! 

Ludvig. 
Hvad hummer du egentlig efter? 



Niels. 

Ingenting. Sig mig, (peger ud) er det derom 
Terese taler med Fader? 

Ludvig. 
Kan hænde. Hvis han da er i Humør — 

Niels. 

Og derfor vilde du, at jeg skulde være 
her til Frokost — for at Fader ikke skulde 
blive gram i Hu? 

Ludvig. 

Naturligvis. Og saameget Hensyn kunde 
du da altid tage til os. Bagefter — 

Niels. 

Bagefter — hvad saa? 

Ludvig. 

Bagefter kunde vi jo altid gøre Oprør, 
som du siger. 

Niels 

drillende. 

Naar du først var Kompagnon? 



/ 



Ludvig. 
Ja, naturligvis. 

Niels. 

ler. 

Du er en aabenhjærtig Egoist, Ludvig! 

Ludvig. 

Gud véd, hvad du er saa overlegen for? 
Som om du ikke levede af din Fader! 

Niels 

ser paa ham og svarer ikke. 

Ludvig. 

Eller er det maaske af dine Digterværker? 
Naa, det kommer jo ikke mig ved — 

Niels 

kort. 



Nej. 



Lille Pars«. 

Ludvig. 



Men, det er sandt, dit Stykke skal jo gaa 
iaften. Du har maaske været inde paa Teatret? 

Niels. 

Det har jeg, ja. Jeg har hentet Billetter 
til jer. 

Ludvig. 

Tak skal du have. — Tror du, det bliver 
morsomt? 

Niels. 
Nej. 

Ludvig. 
Ikke det? 

Niels. 

Nej, i alt Fald ikke for min Familie. 

Ludvig. 
Du skulde ladt mig læse Stykket. 

Niels. 
Jeg tror ikke, det havde nyttet noget. 

Ludvig. 

Aa, jeg kender Folks Smag, kan du tro. 
Hvordan er det? Alvorligt? 

Niels. 
Det er godt. 

Ludvig. 
Nej, alvorligt? 

Niels. 
Det er — alvorligt. 

Ludvig. 
Saadan med Symbolisme? 

Niels. 
Aa ja! 

Ludvig. 
Poesi? 

Niels. 
Ak ja ! 

Ludvig. 
Maaneskin og Radikalisme? 

Niels. 
Netop. 

Ludvig. 

Det kommer ikke til at gaa tre Gange. 

Niels. 
Jo — tre tror jeg nu nok, er det mindste. 

Ludvig. 

Og i Majmaaned, da ingen mere gider 
gaa i Teatret! 

Du er gal, at du ikke skriver noget, som 
gør Lykke. 

Niels. 

Det er ikke saa let at gøre Lykke. 

Etatsraad Arnkill og Trrbse kommer ind fra Haven. 

Se nu Terese: hun har vist strængt sig 



II 

tappert an og synes dog ikke videre sejers- 
stolt. 

Godmorgen, Fader! Godmorgen, Terese! 

Arnkill. 

Godmorgen — skønt det er lidt sent til 
den Hilsen. 

Niels. 

Ja, undskyld, at jeg ikke kom til Frokost. 

Arnkill. 
Du var optaget? 

Niels. 

Jeg maatte paa Teatret. 

Jeg har Billet til dig, Fader! (Rækker ham 

Billetten.) 

Arnkill. 

Fribillet! Er det nødvendigt? 

Niels. 

Nødvendigt — nej. Men det kan da ikke 
genere dig, Fader? 



12 

Ludvig. 

Jeg syntes da ikke, vi oven i Købet skulde 
betale. 

Terese. 

Fader har maaske i det Hele ikke særdeles 
Lyst til at gaa. 

Niels. 
Naa, saadan — Ja bevar'es! 

Arnkill. 

Der er aldeles ingen Grund til Fornær- 
methed, men oprigtigt talt saa føler jeg et vist 
Ubehag ved Tanken om at skulle sidde i 
Teatret som Fader til Stykkets Forfatter. 
Dettes Skæbne er maaske ret usikker, og enten 
dét nu gør Lykke eller ikke, saa — jeg er en 
kendt Mand, og Publikums Blikke vil let hæfte 
sig ved — hum — Familien. 

Det passer mig ikke rigtigt. 

Niels. 

Ja, som du vil, Fader; det maa du jo af- 
gøre, som det behager dig. Desuden vil Stykket 
sandsynligvis ikke tiltale dig. 

Arnkill. 
Jeg tænker det næsten — 

Niels. 

Jeg plejer jo desværre ikke at træffe din 
Smag. 

Arnkill. 

Du gør vist heller intet Forsøg derpaa. 

Terese. 

Det er nu ikke rigtigt af dig, Niels, at 
skrive den Slags Ting, som — 

Niels 

afbryder. 

Men jeg tror, Fader, at Spillet vil inter- 
essere dig. Frøken Bertram bliver ganske ud- 
mærket. 

Arnkill. 
Frøken Bertram har meget Talent. 

Ludvig. 
Hun er Pokkers køn. 

Terese. 

Aa egentlig smuk er hun da ikke — 
maaske pikant for Herrer. 

Niels 

er ved at gaa ud, men vender om. 

Det er sandt, Fader, hun aflægger dig 
vist en Visit idag. Hun skulde takke for sidst, 
sagde hun, og da hun vilde køre sig en Tur 
i Formiddag for at berolige Nerverne inden 
Slaget, vilde hun komme her forbi og se, om 
du var hjemme. 

Arnkill. 

Hun er meget velkommen. 

Niels gaar ud i Haven. Da han er gaaet, ser Ludvig hen paa 
Terese; Arnkill opfanger Blikket. 

Du ser saa spørgende paa Terese, Ludvig ! 

Ludvig. 
Aa jeg — jeg — 

Arnkill. 
Du vilde vide, hvad jeg havde svaret? 

Ludvig. 

Jeg nægter ikke. 

Terese. 
Vi skal ikke plage Fader mere idag. 

Arnkill. 

I plager mig ikke, og jeg forstaar godt 
Ludvigs Ønsker, endnu bedre, at Terese som 
en kærlig Hustru støtter dem hos mig. Men det 
forekommer mig dog, at min gode Ludvig gør 
mig lidt for aflægs. 

Ludvig. 
Aflægs! Hvor kan du — 

Arnkill. 

Lidt for gammel da. Er end Forret- 
ningen stor, jeg kan dog helt vel styre den 
alene. Jeg undværer jo heller ikke Ludvigs 
Hjælp, selv om han ikke er min officielle og 
virkelige Associé. Og hvad det — Finansielle 
angaar — 

Ludvig. 

Det Finansielle har aldeles ikke været det af- 
gørende for mig, naar jeg har bedt Terese — naar 
jeg altsaa har henvendt mig til dig. Netop 
fordi du ikke er aflægs, end sige gammel, 
slet ikke er gammel, men ved fuld Kraft, 

i Besiddelse af samme eminente Dygtighed som 
i yngre Aar, maaske endda af mere vidtrækkende 
Foretagsomhed paa Grund af din altid voksende 
Avtoritet — 

Arnkill. 
Sese, du bliver jo helt veltalende! 

Ludvig. 

Netop fordi du er saadan — bliver jeg 
til ingenting ved Siden af dig. Selv om du 
giver mig adskilligt at bestille — ikke lidet at 
tjene. Jeg er rentud et Nul i Forretningen — 
og det piner mig. 

Hvis jeg blev optaget i Firmaet, vilde 
alle uvilkaarligt betragte mig med andre Øjne, 
selv om min Stilling egentlig ikke blev for- 
skellig. 

Arnkill. 

Det la'r sig høre, det la'r sig høre. Jeg 
vil sige saameget, at jeg skal tænke derover, 
meget alvorligt tænke derover — og jeg vil 
ydermere tilføje, at det ingenlunde er ude- 
lukket, at mine Overvejelser fører til et for 
Ludvig gunstigt Resultat. 

Tilmed da andre Forhold maaske kunde 
gøre nogen Forandring ønskværdig. 

Naa, men nok herom idag Søndag, som 
dog skulde være en Hviledag. 

Hør engang — hvad var det nu — jo, 
det er sandt: jeg synes, I skulde gøre den 
Visit hos Bergs idag — I skylder den. Vejret 
er godt, og det er kun en lille Spaseretur. 

Ludvig. 
Naa — aa! Ikke saa lille! 

Terese. 

Naar Fader synes. — Men Frøken Ber- 
tram? 

Arnkill. 
Frøken Bertram, hvad hun? 

Terese. 

— som kommer her paa Visit. 

Arnkill. 

Ja, hvad saa? Her er vel Tale om fem 
Minuter, og hun véd jo ikke, I er her. 

Ludvig. 

Desuden, hvorfor skal Terese egentlig blive 
saa venskabelig med hende? Køn er hun, men 
Reputationen er noget tvivlsom. Det er en 
munter Dame, hvis Rygtet ikke lyver. 

Arnkill 

kort. 

Det tror jeg ikke. 

Ludvig. 
Jo, véd du — 

Arnkill. 

Jeg tror, Rygtet lyver. Jeg finder det des- 
uden mindre passende, mindre gentlemanlike 
at gentage saadant her i Huset, netop som vi 
venter den unge Dames Besøg. 

Naa ligemeget. I gaar altsaa til Bergs — 
saa ses vi siden. 

Arnkill gaar ud til højre. 

Ludvig. 

Det var Pokkers, hvor han tog det hæftigt ! 

Terese. 
Ja, det var underligt. Jeg saa' nok, at 

han i det Selskab, Niels forleden havde lavet, 
var yderligt galant, men — 

Ludvig. 

— men du troede ligesom jeg, at det var 
Gammelmandsgalanteri og at desuden Niels 
havde Prioriteten i Damens Gunst. Dette 
her — og saa vor Bortfjærnelse til Bergs ser 
imidlertid ud som om Etatsraaden arbejder for 
egen Regning. 

Terese. 
Det vilde være net. 

Ludvig. 

Naa, herregud, man maa ogsaa unde Alder- 
dommen en lille Fornøjelse — engang imel- 
lem — ikke for ofte. Og skulde der springe en 
Seddel selv af en noget kostbar Kulør, saa 
har Huset Arnkill jo Raad dertil. Vi maa ikke 
være nøjeregnende. 

Terese. 

Det er en underlig Tone, hvori du taler, 
Ludvig! Glemmer du, at det er min Fader, 
og at det ikke kan være mig som hans Datter 

behageligt, hvis han — indlader sig med en 
Eventyrerske. 

Ludvig. 

Han er jo ikke af Smør: han smelter ikke, 
selv om han faar det med Varme. Men natur- 
ligvis — moralsk taget, saa er det højst for- 
kasteligt for en Fader — en Bedstefader — 

TERESE. 

Hør, Ludvig, jeg tror ikke, du skal slaa 
for meget paa den bedstefaderlige Værdighed : 
Fader ynder ikke at betragtes som en gammel 
Mand. 

Ludvig. 

Der sér du selv: du gaar ind paa hans 
Ungdommeligheder. 

TERESE. 

Aa, der er vel Forskel: vi har al Anled- 
ning til at holde Fader i godt Humør. For- 
resten, afvisende var han da slet ikke. 

Ludvig. 

Nej vel. Og hvad var det med: andre 
Forhold, der kunde — 

Terese. 

— gøre en Forandring ønskelig — lagde 
du ogsaa Mærke til det? 

Ludvig. 

Naturligvis. Det maa vel være Minister- 
porteføljen — man snakker jo saameget om 
det. Men Pokkers rart vilde det være, om 
jeg nu kunde faa det i Orden. Der løber saa- 
meget paa — og vi har snart Terminen — 

Terese. 

Er det nu galt igen? Jeg siger dig, Lud- 
vig, jeg gaar ikke igen til Fader — 

Ludvig. 

Galt, galt — jeg klarer mig naturligvis. 
Men det bliver jo dyrere hver Gang. 

Terese. 
Jeg forstaar ødelig ikke — 

Ludvig. 

Nej, Fruentimmer forstaar ikke Pengeaf- 
færer — men hvad de udmærket forstaar, det 
er Pengeanvendelse. Du vil ikke gaa til din 

Fader — men for det, som han giver mig i 
Forretningen, og de Par Presenter, du faar, 
kan vi ikke leve uden at indskrænke os, nu 
da Børnene vokser til. Og du vil vel ikke, at 
Børnene skal gaa mindre smukt klædte, plejes 
og betjenes daarligere? 

Terese. 
Aldrig i Evighed. 

Ludvig. 

Eller tror du, at jeg vilde synes om, at 
du, den allernydeligste af alle Koner, ikke 
ogsaa var den elegantest klædte. 

Terese. 

Naturligvis sætter jeg Pris paa — 

Ludvig. 

Der kan du selv se: summa summarum, 
Penge maa vi have; Papa tnaa give efter. 

Terese. 

Jaja. Der ser jeg Donnaen komme med 
Niels — meget pyntet l 

Ludvig. 

Særdeles stilfuld ! 

Terese. 

Lad os saa komme afsted! Vi gaar her 
igennem, saa siger vi Farvel til Børnene. 

Terese og Ludvig gaar ud til haj re; straks efter kommer Lili og 

Niels fra Haven. 

Lili. 
Ingen tilstede! 

Niels. 
Fader kommer nok straks. 

Lili. 
Og saa lader du mig være alene med ham ! 

Niels. 

Herregud, hvorfor vil du nu kokettere med 
ham ogsaa? 

Lili. 

Ogsaa er høfligt! Som om jeg koketterede 
med alle og enhver. Det er naturligvis bare 
af Venlighed mod dig, at jeg er opmærksom 

overfor din Fader. Og det generer bare mig — og 
ham at have dig op ad os. 

Lille Pavse. 

Niels. 

langsomt. 

Og du kan lide mig — ogsaa idag? 

Lili. 
Ogsaa idag. 

Niels. 

Og imorgen med? 

Lili. 

Det er allerede vanskeligere at besvare. 
Men jeg tror nok, jeg tør love det: jo imor- 
gen med. 

Niels. 

Ligegyldigt hvordan det gaar i Aften? 

Lili. 

Aa, slap det derud! Du er bange for 
Fiasko — Fiasko over hele Linien. 

Niels. 

Mit Stykkes Fiasko skal jeg nok vide at 
bære — jeg er ikke videre forhaabningsfuld. 

Lili. 

Stykket er godt. 

Niels. 

Netop. Derfor falder det ogsaa. 

Lili. 

Ja, du, aldeles rolig er jeg ikke. Efter 
Generalprøven troede dog Direktøren paa et # 
Par Uger, men igaar efter Repetitionsprøven 
satte han det pludselig ned til otte Dage. 

Niels. 

Og imorgen? 

Lili. 

Imorgen véd vi Besked. Det er det mor- 
somme ved at leve, at den ene Dag aner man 
ingenting — og den næste véd man alting. 
Og det er det Rædselsfulde ved at dø, at 
der slet intet passerer En mere. Nu ligger 
der i Luften Hundreder af ufødte Hændel- 
ser, Pudsigheder, Bedrøveligheder, Forfærdelig- 

heder og Galskaber og venter paa En — og 
med fire og tyve Timers Varsel kan hele 
Rabalderet dumpe ned i Skødet paa En. 
Det er dejligt. 

Niels. 
Du ønsker ikke at kende Fremtiden? 

Lili. 

Kende den ! — saa var det jo ikke Fremtid 
mere. Saa var den jo bare noget ligesom Ens 
gamle Klæder eller Forældre eller saadant noget 
Sikkert. Nej ikke vide noget — højst trække 
Forhænget lidt tilside — og saa skyde det for 
igen ! Handle en lille Smule med — og forresten 
lade det passere forbi En og over En. 

Niels. 

Jeg synes dog, du holder af at lægge dine 
Planer og gennemføre dem. 

Lili. 

Det er noget helt andet. Jeg vil spille 
Komedie — spille alle de store Roller — gøre 
kolossal Lykke og tjene en Mængde Penge — det 
er noget for sig selv. Det vil jeg, ligesom jeg 
vil trække Vejret og spise og drikke. 

Niels. 

Naa — jeg forhindrer dig ikke i at spille 
Komedie. 

Lili. 
Tværtimod, du giver mig Roller. 

Niels. 

Jamen — just derfor frygter jeg — naar 
Stykket falder — 

Lili. 

— at du skal falde i min Bevaagenhed. 
Vær ikke bange ! Jeg gør Lykke, hvor krank 
saa din end bliver. 

Og desuden: er du meget glad ved mig? 

Niels. 

Jeg er lykkelig ved dig, lykkelig ved at 
være i din Nærhed — ved at se dig, saa yndig 
du er — ved at høre dig tale og le, saa klog 
og egen du er — 



Lili 

afbryder. 



Blot lykkelig? 

Niels. 

Blot lykkelig — blot ønskende at være 
sammen med dig. 

Lili. 

Ingen Bagtanker, ingen Surmulerier, ingen 
Borgerligheder? 

Niels. 

Ingen — jeg tog dig vel som du er: der 
gives ingen bedre. 

Lili 

stryger flygtigt hans Haand med sin. 

Derfor er jeg din Ven — fordi du er 
lykkelig, er jeg det ogsaa. 

Og vi vil være sammen — hele den lange 
Sommer, som kommer. Jeg vil ud at rejse. 

Niels. 

Man kan jo ligesaa godt ligge paa Lan- 
det her. 

Lili. 

Ligge paa Landet! Hvad bryder jeg mig 
derom 1 Nej jeg vil til de store Byer, høre 
Musik, se mange Mennesker — og allermest 

gaa i Teatrene, se berømte Damer og mærke- 
lige Stykker, lære dem Kunsten af, sluge dem 
og huske dem — og more mig. 

Niels. 
Kæreste, hvordan skal det gaa til? 

Lili. 

Hvad skulde være til Hinder? 

Niels. 
Pengene ! 

Lili. 
Puh! 

Niels. 

Det kniber i hvert Fald: Faderen giver 
intet mere; intet, der forslaar. 
Og saa din Reputation? 

Lili. 
Bah! 

Niels. 

Siger du Bah til din Reputation — saa 
maa vi gifte os. 

Lili. 
Hys! 

Niels. 
Nej, hør — fornuftigt 1 

Lili. 

Hys, siger jeg, der er din Fader. Jeg 
hører hans altfor smaa Støvler knirke. 
Gaa saa din Vej I 

Niels. 

Skal det være en téte-å-tétef 

Lili. 

Javist, javist — jeg vil ikke slaas med to 
Generationer paa engang. 

Arnkill, lidt sirligere i Toilettet, kommer fra højre. 

Arnkill. 

Goddag, kære Frøken, det var elskværdigt 
af Dem at se herud ! 

Lili. 

Sandt at sige saa trængte jeg til en Smule 
frisk Luft inden Aftenens Hede. Saa puttede 
jeg Moder og mig i en Vogn. Hvilken dejlig 
Dag! Og hvor urimeligt at slæbe Folk i 
Teatret! At nogen gider! Ja, vi er jo nødte 
til det! 

Arnkill 

urolig. 

Deres Fru Moder? 

Lili. 

Min Fru Moder er rullet videre. Hun 
henter mig om lidt. Jeg fandt nemlig paa at 
forene den nyttige Luftning med dette behage- 
lige Besøg. 

Arnkill. 
En udmærket Idé! 

Lili. 

laften maa vel ogsaa Etatsraaden lade sig 
spærre inde i Teatret? 

Arnkill. 
Jeg tænker unægteligt derpaa — ja ! 

Niels. 
Fader har ikke videre Lyst. 

Lili. 

Aa jeg forstaar — Familiefølelse 1 Men 
det gaar nok godt! 

Arnkill. 
Tror De? 

Lili 

konverserende. 

Den dannede, den gode Del af Publikum 
vil ganske sikkert synes om Stykket. Og det 
er dog den, som det kommer an paa. 

Arnkill 

langsomt. 

Naturligvis — ja! 

Lili 

trækker paa Skuldrene. 

Og hvad Hoben mener — 

Niels. 
Jeg kunde nok lide Hoben i dette Tilfælde. 



33 
Lili 

meget konverserende. 

Det mener De ikke, Hr. Arnkill, De skriver 
ikke for Hoben! 

Arnkill. 

Ja tilgiv, Frøken Bertram, hvor venligt og 
fint De end udtrykker det: Poesi skal dog 
forstaas og ikke svæve ud i Stjærnetaager. 

Lili 

uvilkaarligt. 

Ja det véd Gud. 

Arnkill. 
De mener? 

Lili 

tager sig sammen. 

Jeg mener, at der bør være Alvor i et 
Digterværk. Hvad tror De, vi Skuespillerinder 
bryder os om de tomme Roller, vi almindeligvis 
skal fremstille, disse kokette eller uskyldige, 
men altid lige yndige Modejournaldamer — nej, 
giv os en virkelig Karakter i et alvorligt Skue- 
spil, en Skikkelse, som vi kan tænke over og 

3 

studere — hvor vi kan give det bedste i os 
selv — da griber Arbejdet os helt. 

Niels. 

Der gives naturligvis dem, der tager det 
lettere. 

Lili. 

Men det er ikke Kunstnerinder, Hr. 
Arnkill ! 

Arnkill. 

Jeg synes, du ikke burde modsige Frøken 
Bertrams smukke Opfattelse af Kunsten. 

Lili. 

Saameget mere som Hr. Arnkill bedst 
véd, med hvilken Iver og Interesse jeg er 
gaaet til Studiet af min sidste Rolle. 

Niels. 

Jeg véd det, Frøken Bertram, og jeg er 
Dem saare taknemlig. Jeg véd ydermere, at 
hvis mit Stykke gør Lykke i Aften, skyldes 
det ene Dem. Men nu maa De undskylde 

mig, Frøken, jeg er saa nervøs, at jeg vil tage 
mig et koldt Bad og ikke lade mig opholde af 
Deres venlige Besøg — 

Lili. 

Besøget gælder Deres Fader! Gaa bare, 
gaa bare! Staalsæt Nerverne! Vi ses iaften! 
Farvel saalænge! 

Niels. 
Farvel ! 

Han gaar ud i Haven. 

Arnkill. 

Oprigtigt talt, i én Ting havde Niels sikkert 
Ret: skulde hans Stykke mod Forventning 
gøre Lykke, kan det kun skyldes Dem. 

Lili. 

Hvor kan De sige det, Hr. Etatsraad, De 
kender jo ikke Stykket 1 

Arnkill. 

Nej, men jeg kender hvad Niels ellers 
skriver. Enten finder jeg det plat eller svulstigt. 

3* 

Lili. 

Naa, Faderfølelsen forblinder Dem sandelig 
ikke, saa stræng Kritiker De er. 

Tror De nu ogsaa, at De dømmer ret- 
færdigt? 

Arnkill. 

Min kære Frøken, jeg har jo nødvendigvis 
fulgt min Søns Udvikling gennem mange Aar: 
jeg kender ham. Jeg siger ikke, at han er 
ubegavet. Langt fra! Der er god Forstand 
at tage Arv efter baade i hans Moders Slægt 
og i min Familie — ja, det kan vel ikke anses 
for utidigt Pral — 

Lili. 
Bevar'es, Hr. Etatsraadl 

Arnkill, 

Og dog, skønt Livet er faldet Niels yderst 
let og han ingen Vanskeligheder har skullet 
overvinde, har han ingen Stilling erobret sig. 

Lili. 
Det er vist ikke nemt som Forfatter. 

Arnkill. 

Mon ikke dette Forfatterskab kunde for- 
enes med en eller anden nyttig Beskæftigelse, 
eller et Studium? Niels er Cand. phil. — og 
otte og tyve Aar. 

Lili. 
Saa gammel! 

Arnkill 

langsomt. 

t 

Saa gammel ! De finder otte og tyve Aar 
en høj Alder. Hvad vilde De da kalde Niels' 
Fader? 

Lili. 

Netop fordi Niels* Fader endnu er ung, 
undrer jeg mig over hans Søns otte og tyve 
Aar. 

Arnkill. 
De smigrer mig, Frøken! 

Lili. 
Aldeles ikke. 

Arnkill. 



De synes virkelig, at jeg endnu kan gælde 
for en — yngre Mand? 

Lili. 

Jeg synes ærligt talt, at De ikke er ældre 
end Deres Søn. Men — hvad var det, De 
vilde sige om ham? At han ingenting bestiller? 

Arnkill. 

Ikke just det ! Jeg tror, at han læser endel, 
udvider sine Kundskaber — men spredt, over- 
fladisk, uden bestemt Formaal. Det bliver til 
ingenting. 

Lili. 
Ja, det er jo slemt. 

Arnkill. 

Han er allerede nu for gammel til at lade 
sig ernære af sin Fader — og ubehageligere 
bliver det for ham med hvert Aar. 

Lili. 

Det er sandt. De kan tro, jeg sætter 
Pris paa selv at fortjene mit Brød. 

Arnkill 

tøvende. 

Og De tænker aldrig paa at opgive Scenen? 

Lili. 

Hvorledes mener Etatsraaden? Synes De, 
at jeg intet Talent har? 

Arnkill. 

Aa, Frøken! Hvor kan De tro! Jeg som 
hører til Deres ivrigste Beundrere ! Og De, som 
er saa fin og elegant og overlegen — en fuld- 
kommen Verdensdame — 

Lili. 

Jeg troede virkelig, De ikke syntes om 
mig! 

Og jeg blev ganske forskrækket. 

Arnkill. 
Forskrækket? 

Lili. 

Ja, jeg har i den sidste Tid ikke sjælden 
set Etatsraaden i Teatret — og ærligt talt 
tillod jeg mig at smigre mig med, at det en 
Smule var for min Skyld. 

Arnkill. 
Har Frøkenen set mig? 

Lili 

leende. 

Aa, skulde det være inkognito! Gør mig 
meget ondt ! Men De véd — det lille Kighul i 
Tæppet, og selv mens vi spiller: vi ser alt 
og alle. 

Arnkill. 
Ogsaa saadanne Ubetydeligheder som mig? 

Lili. 

Hr. Etatsraad! Hvad koster Fisken paa 
Torvet idag? 

Arnkill. 
Bedste Frøken ! Jeg er en gammel Herre — 

Lili. 

— gammel, gammel — aldeles ikke gammel. 
Gammel er et uartigt Ord. Man skal ikke sige det. 
Maaske nogen vil kalde mig gammel ogsaa. 
Skal jeg betro Dem noget: seksogtyve Aar. 
Fyldt seksogtyve for fjorten Dage siden. 

De gratulerede mig ikke. 

Arnkill. 

Tror De, jeg ikke vidste, det var Deres 
Fødselsdag? Tror De ikke, at Buketten var 
bestilt f 

Saa vovede jeg det ikke. En gammel — 

Lili 

truende. 

Nu gammel igen. Jeg taaler det profecto 
ikke. 

Arnkill 

straalende. 

Altsaa, jeg vovede ikke at tro, at De 
havde lagt Mærke til, hvor stor en Beundrer 
jeg er af Deres — Kunst og af — Deres 
Person. 

Jeg siger det som det er: jeg véd ingen 
Dame, der er mere indtagende, mere elskværdig, 
mere lady-like end De. 

Lili. 

Jeg véd virkelig ikke, hvad jeg skal svare I 
Det lyder næsten som en Erklæring — (hurtigt) 
som en rigtig god Vens Erklæring. Og saa- 
dan vil jeg ogsaa tage det. 

Arnkill. 

Tak! Det kan De roligt. Jeg tør forsikre, 
at De ikke besidder nogen trofastere og mere 
hengiven Ven end mig. 

Lili. 
De fine Mand — og jeg en Skuespillerinde 1 

Arnkill. 

Det vil sige: jeg filistrøse Borgermand, 
og De Ungdommen, Skønheden og Lyset I 
Jeg: det, der dør — De: det, der lever! 

Lill. 

Men, Hr. Etatsraad ! Nu véd jeg da, hvor- 
fra Deres Hr. Søn har sin poetiske Aare. 
Jeg hører og ser jo Ophavet. 

Forøvrigt, nu spøger De nok! Deres Liv 
ligger jo i det gyldneste Lys, det som An- 
seelse og Rigdom kaster — medens mit — 

Arnkill. 

Tilgiv, Frøken, De misforstaar mig l Jeg 
klager ikke over de ydre Kaar: jeg har det 
godt — jeg er sund og befinder mig vel — lever i 
trygge og klare Forhold. 

Det er Hjærtets Kaar, Hjærtets Krav, 
hvorom jeg taler. 

Jeg lever som en ensom Mand, meget 
stille og meget tungt. Og netop fordi mine 
Aar endnu ikke er Støvets Aar, kan jeg 
drømme om, maaske hige efter en rigere 
Lykke end den, de gode Forhold giver. 

Men det er rimeligt nok altfor sent. 

Lili. 
For sent! Naar Hj ærtet endnu er ungt! 

Arnkill. 

Mit Hjærte har aldrig været yngre. 

Min Ungdom var meget indgetogen. Jeg 
vænnede mig tidligt til et yderst arbejdsomt 
Liv, fik hurtigt stort Ansvar, en omfattende 
Forretning at føre. Jeg maatte give den alle 
mine Tanker og Evner — og al min Lidenskab 
ogsaa — hele min Tid. 

Jeg giftede mig saa for at skabe mig et 
Hjem — en hyggelig Krog efter Arbejdstiden. 

Min salig Kone var et Mønster paa en 
Hustru, en sjælden Kvinde, betænksom og 
opofrende som faa. 

Men nu maaske forstaar jeg allerbedst, 
at der under vort iøvrigt saa smukke Samliv 
fattedes noget: en Duft, en Strømning, et Lys! 

Li vs- Vinens Blomst, kan jeg maaske sige. 

Lili 

uskyldigt. 

Med andre Ord: en lidt for nøgtern Til- 
værelse. 

Arnkill. 

Netop! Og naturligvis er jeg nu for 
gammel til at drikke mig den stærke Rus — 
og det vilde heller ikke klæde mig. 

Lili. 

Igen det uartige Ord! Og De, som ser 
saa brillant ud — 

Arnkill 

nærmere. 

Frøken Bertram! Jeg har den største Lyst 
til at lade Dem være Dommer over, hvad jeg 
skal kaldes: ung — eller — 

Barnestemmer 

udenfor. 

Bedstefa'r. 

Arnkill farer sammen, Lili ser venligt-uskyldig ud. 

Barnestemmer. 
Bedstefa'r, Bedstefa'r. 

Lille Torvald og lille Julie kommer ind med deres Bonne. 

TORVALD. 

Er du her, Bedstefa'r! 

Julie. 

Du lovede at gaa i Stalden med os, inden 
vi skulde spise Middag. 

BONNEN. 

Kom Børn, I er til Ulejlighed I 

Torvald. 
Maa vi blive, Bedstefa'r! 

Julie. 
Skal vi ikke i Stalden? 

Lili. 

Hvilke yndige Børn I Det er Fru Meis- 
lings, ikke sandt? 

Arnkill. 
Jo. 

Lili. 

Kom hen til mig, min lille Pige! Hvad 
hedder du? 

Julie. 

Julie! Julie Frederikke Meisling. 

Lili. 
Hvor gammel er du? 

Julie. 
Seks Aar. 

TORVALD 

Jeg er syv Aar. 

Arnkill. 
I plager Damen. 

Lill 

Aldeles ikke! Jeg elsker Børn. Hvad 
hedder du, min søde Dreng! 

TORVALD. 

Jeg hedder Torvald Ludvig Meisling. 

Lill 

Gud, hvor han er dejlig! Han ligner 
Dem! 

Julie. 
Skal vi ikke gaa i Stalden, Bedstefa'rl 

TORVALD. 

Kom, Bedstefa'r, du lovede os at se He- 
stene. 

Børnene trækker i ham. 

Lili. 

Men hvad er det! Jeg synes, jeg hører 
min Moders Stemme. (Ser P aa uhret.) Min Gud, 
hvor Tiden er løben! 

Fru Bbrtram og Niels kommer fra Haven. 

Fru Bertram. 

Goddag, goddag, Hr. Etatsraad ! Undskyld, 
at De ser mig! Jeg mødte Deres Søn paa 
Vejen, og saa kørte han med mig herhen — 

Niels. 

Og saa tvang jeg Fru Bertram til at gaa 
herind, for Fruen trænger til et Glas Vin. 

Fru Bertram. 
Hr. Etatsraad — nej — paa ingen Maade 

Arnkill. 

Hjærtelig velkommen, Frue ! Jeg har været 
saa uhøflig mod Deres Datter, ikke budt hende 
nogen Forfriskning. Nu skal jeg — 

Arnkill ringer og siger den indtrædende Jørgensen Besked, imens 
taler Fru Bertram med Bernene, Niels med Lili. 

Fru Bertram. 

Gud, hvilke dejlige Børn! Hvad hedder 
du, min lille Pige? 

Julie 
Julie ! 

i 

Fru Bertram. 
Julie ! 

deklamerende : 

»Naar du bliver ældre, vil du falde baglæns, c 

Julie. 
Ja! 

Fru Bertram. 
Gud, hvor hun er kær! 

Niels 

til Lili. 

Er det gaaet godt? 



So 

Lili. 

Udmærket. Nu véd jeg bare ikke rigtigt, 
hvem jeg skal forføre — om jeg skal vælge 
Fader eller Søn? 

Niels. 

Tak skal du have! Det er morsomt at 
høre. 

Fru Bertram. 

Pigen ligner Dem aldeles, Hr. Etatsraad! 
Ikke sandt, det er Deres Børnebørn? 

Arnkill . 
Jo, Frue. 

Fru Bertram. 

Gud, hvilken Lykke det maa være at 
have saadan nogle nussede Stumper omkring sig ! 

Arnkill. 
Selvfølgeligt. Men plager de Dem ikke ? 

Fru Bertram. 

Aldeles ikke. Kom hen til mig, mit 
Sukkerbrød ! 



Si 
Julie. 
Bedstefa'r, skal vi ikke snart se Hestene? 

Arnkill 

til Bonnen, anstrængt venligt. 

Tag Børnene bort! 

Bonnen. 
Kom Valde! Kom Jullemor! 

Børnene 

klagende. 

Skal vi nu gaa ! Skal vi ikke se Hestene ! 

Bonnen slæber dem ud. Jørgensen har bragt Vin, har skænket og 

byder. 

Arnkill. 
Saa, mine Damer, et Glas Vin! 

Fru Bertram. 
Tusind Tak! 

Lili. 
Ja jeg drikker mit Glas ud! 

4* 

Fru Bertram. 
Men vi drikker ikke paa Deres Stykke. 

Niels. 
Nej, for Himlens Skyld I 

Han drikker med Lili. 

Arnkill. 

Hvorfor egentlig ikke det, Frue! 

Fru Bertram. 

Gud! Véd De ikke det! Aldrig ønske til 
Lykke, da gaar det ilde: 

Man- skal ej ønske Lykke til, 

thi man udfordrer Skæbnens Spil. 

Ja vi Folk ved Teatret er overtroiske — og 
De kan sige, hvad De vil — Tak, et lille Glas 
endnu — det slaar til. Som nu sidst med det 
Stykke — hvad var det nu det hed — De yéd 
den nye Forfatter, ham den lange mørke — nu 
kommer jeg sandelig ikke paa hans Navn — kan 
du ikke hjælpe mig, Lili? 

Lili. 

Det er lidt vanskeligt, Moder I Hvad var 
det for et Stykke, Komedie eller Tragedie? 

Fru Bertram. 

Det véd jeg virkelig ikke. Jeg var kun 
med i én Akt: jeg var Moder, Svigermoder — 

Lili. 
Det er du jo altid. 

Fru Bertram 

ler. 

Det skammer jeg mig ikke ved, din Vigtig- 
prop. Nej, men Forfatteren var saa kry og saa 
sikker, og efter Generalprøven sagde han : ønsk 
mig bare til Lykke, det er tyve Gange fuldt 
Hus. Men jeg talte med Svendsen — 

Arnkill. 
Svendsen ? 

Lili. 
Suffløren. 

Fru Bertram. 

Ja, kender De ikke Svendsen? Det er en 
gammel Teaterrotte, forsikrer jeg Dem, og en 
uundværlig Mand. 

Niels. 

Det tror vi, Fru Bertram. 

Fru Bertram. 

ha. jeg kan mine Roller — var blot alle 
ligesaa sikre som jeg! Engang lært — saa 
staar det for alle Tider indpræntet i min Hu- 
kommelse. Hvad var det nu jeg vilde sige? 
Ja, Svendsen, han sagde forleden, at han troede 
paa en pæn Sukces for Deres Stykke, Arnkill, 
og det er udmærket, det synes vi allesam- 
men — selvfølgeligt, Kassestykke, det bliver det 
ikke, det egner det sig jo heller ikke til — men 
nogle Hverdage kan det godt puttes ind — na- 
turligvis ikke, hvis vi beholder den Varme 
Maj ud. 

Niels. 
Nej, vi maa vist ønske Sne ! 

Fru Bertram. 

Ja nu kommer snart den rigtige Som- 
mer — hvad skal man saa tage sig til? 

Arnkill. 
Naa, det er vel ikke saa vanskeligt. 

Fru Bertram. 

Ja ikke for Dem, Hr. Etatsraad, der har 
en saadan Villa — og en saadan Have: her 
maa være dejligt om Sommeren. 

Arnkill. 

Ja den varmeste Tid plejer jeg nu at til- 
bringe i Jylland — jeg har en Gaard derovre. 

Fru Bertram. 

Det er sandt, De har en Herregaard der- 
ovre, det har Deres Søn fortalt: De er lykkelig. 

Lili. 

Naa, Moder, nu maa vi afsted. Jeg maa 
hjem og holde Hvil — jeg skal snart i Teatret. 

Niels. 
Og Middagsmad? 

Lili. 
Før en Premiere — aldrig. 

Fru Bertram. 

Ja en lille Bid skulde du nu tage. 

Lili. 
Farvel, Hr. Etatsraad! 

Arnkill. 
Farvel Frøken, og Tak for Besøget. 

Fru Bertram. 
Farvel, Hr. Etatsraad! 

Arnkill. 
Farvel, Frue, og velkommen igen! 

Lili 

til Niels. 

Farvel, Hr. Digter! 

Niels. 
Jeg følger Dem til Vogns. 

Lili 

vender sig lystigt i Døren ved Bortgangen. 

Hr. Etatsraad! Jeg tilgiver Dem aldrig, 
hvis De ikke møder iaften. Hvo, der elsker 
mig — han følger mig, og Død over de Lige- 
gyldige ! 

Lili gaar leende ud fulgt af Moderen og Niels. Arnkill gaar mod 

Verandaen, ser lidt efter de bortgaaende, vender tilbage til Stuen, bøjer 

sig ned mod den Pude, som Lili har lagt Hovedet imod og indaander 

Duften. Niels kommer tilbage fra Haven. 

Niels 

munter. 

Jeg skulde endnu engang hilse og sige, at 
du værs'go skulde gaa i Teatret. 

Arnkill. 
Jeg tænker ogsaa, jeg gaar. 

Niels. 

Du synes godt om Frøken Bertram? 

Arnkill. 
Meget godt. 

Niels. 

Ikke som Skuespillerinde alene, som Person 
i det Hele? 

Arnkill. 
Udmærket godt. 

Niels. 
Det glæder mig. 

Arnkill 

hurtigt. 



Hvorfor? 



Niels. 



Hvorfor? Fordi jeg selv sætter den største 
Pris paa hende — og er saa god Ven af hende. 

Arnkill. 
Saa god Ven! Hvad mener du? 

Niels. 
Jeg mener det ligefrem. 

Børnene styrter ind, Bonnen bagefter. 
TORVALD OG JUUE. 

Bedstefa'r, Bedstefa'r! Nu er den fremmede 
Dame gaaet! Skal vi nu ikke til Hestene? 

Arnkill. 

anstrængt. 

Ja, nu kommer jeg, Børn! Se saa! 

Han gaar med et Barn ved hver Haand, fulgt af Bonnen, der tysser 

paa Børnene. 

Niels 

ser smilende efter ham, skænker sig et Glas Vin og drikker det 

langsomt. 



ANDEN AKT. 



Dagligstuen hos Bertrams, borgerligt møbleret, med et 
Kæmpespejl, et gammelt Piano og røde Peluches Møbler. 
Ikke uordentligt, heller ikke hyggeligt. Til højre ligger 
Entréen, i Baggrunden er Fløjdør til Spisestuen, til venstre 
Indgang til Lilis Sovekammer. 

Fru Bertram sidder og stopper. Syendsen rejser sig fra Stolen. 

Svendsen. 

Jeg kan vel lave mig en Whisky? 
Fru Bertram 

vil rejse sig. 

Nu skal jeg — 

Svendsen. 

Bliv bare siddende — jeg véd Besked. 

Han gaar ud i Spisestuen, vender tilbage med Flaske, Sifon og Glas. 

Fru Bertram 

mens han gaar. 

Har du læst Aviserne? 

Svendsen. 

De fleste ja. Har du dem ikke selv? 

Fru Bertram. 

Jo, men de er inde hos Lili. Hun faar 
dem altid allesammen paa Sengen. Saa tager 
hun dem en efter en — hvis hun da ikke 
falder i Søvn imellem, siger hun. 

f 

Svendsen. 

Hun sover vist ikke fra Komplimenterne. 

Fru Bbrtram. 
Bliver hun meget rost denne Gang? 

Svendsen. 

Uhyre — som sædvanligt. 
(Drikker.) Saalænge det varer. 

Fru Bertram. 
Aa, lad nu være! 

Svendsen. 

Du blev ogsaa engang rost. Dengang var 
det den smukke Fru Bertram, hvis Portræt 
hang i alle Vinduer. — Nu! 

Fru Bertram. 

Nu er det forbi. Jeg tager mig det ikke 
nær. Jeg er glad ved Lili. 

Svendsen. 

Javist — men dengang var det dig, nu 
er det hende — og om femten Aar er det en 
anden. 

Fru Bertram. 

Femten! Skal vi ikke sige tyve? 

Svendsen. 

Lad os bare sige femogtyve! Man kan 
mageligt vedblive at være Primadonna til tres. 
Efter en vis Alder kommer det blot an paa 
Udholdenhed og Sminke. 

Fru Bertram. 
Udholdenheden manglede jeg. 

Svendsen. 

Ja, ser du, i din Tid var det nu mest 
Skønheden, det kom an paa. Dengang skulde 
det ikke være saa dybsindigt. 

Men der er En, der hedder Duse. 

Fru Bertram. 
Ja, det véd jeg nok. 

Svendsen. 

Hun har aldeles ødelagt Professionen: et 
gammelt, graahaaret og vindøjet Fruentimmer, 
der spiller Kameliadamen — med Sjælen! 

Fru Bertram. 

Aa, snak om en Ting I 
Men Lili bliver altsaa rost? 

Svendsen. 
Hele Litaniet: ægte, kvindelig, sjælfuld — 

Fru Bertram. 
Og Stykket? 

Svendsen. 

Skældt ud. 

Fru Bertram. 

Over hele Linien? 

Svendsen. 
Nærmest. 

Fru Bertram. 
Det er ogsaa noget Skidt. 

Svendsen. 

Synes du? 

Fru Bertram. 

Ja, det syntes vi da allesammen hele Tiden. 
Jeg har siddet og hørt Lili i Rollen, og jeg 
forstod Gud hjælpe mig ikke et Ord af den. 

Hvad syntes dur 

Svendsen. 

Jeg véd ikke — mig morede det nu ikke. 
Men det er der nu aldrig noget, der gør. Lige 
ved de første Prøver kan der jo være en lille 
Ting, der kradser. Men naar jeg har hørt jer 
hakke Replikerne til Frikadeller i tre Uger, er 
yeg saa skumked af det Hele, at jeg hellere 
vilde repetere den lille Tabel hundrede Gange 
end høre det skønneste Digterværk. 

Fru Bertram. 
Kunde de noget af det igaar? 

Svendsen. 
Lili kunde alt sit perfekt. 

Lili er kommen ind fra Sovekammeret ; hun har alle Bladene i Haanden 

5 

Lili. 
Hvad siger du om Lili? 

Svendsen. 

Godmorgen ! At du kunde din Rolle igaar, 
selv de længste Tirader. 

Lili 

vifter med Bladene. 

Her er Belønningen. Det er der altsam- 
men: ægte, stort, kvindeligt, sjælfuldt! 

Fru Bertram. 

De er nok slemme mod Stykket. 

Lili. 

Det gaar ikke tre Gange. Der kommer 
i hvert Fald ikke et Menneske. Uh, hvor det 
er kedeligt! Og der er fjorten Dage tilbage 
af Sæsonen, og det bliver bare gnavne Ansigter 
paa Scenen og ingen Folk i Teatret. 

Hvem der kunde rejse! 

Svendsen. 

Naa, de fjorten Dage kan du vel holde 
ud endnu! 

Lili. 
Jeg er jo kun i dette her. 

Svendsen. 
Du er da med baade i — 

Lili 

afbryder. 

Aa hvad, jeg regner kun de ordentlige 
Roller. 

Svendsen. 
Primadonnaroller. 

Lili. 

Naturligvis, gamle Kældermand! 
Jeg tror, jeg maa have Kaffe endnu en- 
gang, Mor! Og det er sandt! Buketterne? 

5* 

Fru Bertram. 
Jeg har sat dem i Vand her. Der var fem. 

Lili. 
Kom med Kortene! 



Svendsen. 



Nu skal jeg. 



Fru Bertram. 
Saa skaffer jeg Kaffe. 

Hun gaar ud i Spisestuen. 

Lili 

ser paa Kortene. 

Sese! Det er fra Etatsraaden. 

Svendsen. 

Hvad for en Etatsraad? 

Lili. 
Arnkill — naturligvis. 

Svendsen. 

Naa! Stykkets Fader — eller rettere 
Bedstefader. 

Lili 

ler. 

Bedstefader — det er rigtigt. 

Ser du — et fint Kort med mange Titler 
og Paaskrift (i*serj: »tillader sig at hilse paa 
Frøken Bertram senere paa Dagen.« 

Oh— la— la! 

Synes du, jeg skulde gifte mig, gamle 
Grøftegraver? 

Svendsen. 

Er du gal, Lili 1 Hvad er nu det for noget? 

Lili. 

Det er mit ramme Alvor. Synes du ikke, 
jeg skulde gifte mig? 



Svendsen. 



Jo. 

Lili. 
Du spørger ikke, med hvem! 

Svendsen. 

Du siger mig jo ikke med hvem. 

Lili. 
Med en rig Mand. 

Svendsen. 

Nej. 

Lili. 
Jovist er han rig u skrubrig. 

Svendsen. 

Jeg siger: nej, med en rig Mand skal du 
ikke gifte dig. 

Lili. 

Saa! Synes du ikke, vi kunde trænge til 
flere Penge, hvad? 

Véd du, hvad jeg har? 

Svendsen. 
Ja, Gæld. 

Lili. 

Netop! Tyk stor Gæld. 

Svendsen. 

Jamen den trykker dig ikke, og saa er det 
jo ligesom, du ikke havde den. 

Lili. 

Du er vis. Men den kan komme til at 
trykke mig. 

Hvorfor skulde jeg forresten ikke lyksalig- 
gøre en rig Mand? 

Svendsen. 

Fordi, enten bruger du hans Penge og 
saa bliver han fattig — og saa er det den 
rene Elendighed ovenpaa den megen Her- 
lighed. 

Eller ogsaa holder han paa sine Penge, og 
saa bliver du saa edderspændt, at I skændes 
fra Morgen til Aften. 

Lili 

ler. 

Det lader sig høre. Men hvis han nu var 
saa rig, saa rig, at han slet ikke kunde ruineres ? 

Svendsen. 

En Millionær — en rigtig Erke-Millionær? 



Lili. 



Netop ja. 



Svendsen 

ser paa hende. 



Vil du fra Teatret? 



Lill 



Hvad skal det sige? 



Svendsen. 



Naar du gifter dig med en Millionær, kan 
du da begribe, at han ikke lader dig føjte om 
paa en Scene mellem de andre Gøglere? 

Lili. 

Det kan du ikke vide! 

Svendsen. 

Det véd du meget godt. 

Lili. 

Naa, men selv om saa var — naar jeg 
sad som Million-Dame, saa kunde jeg vist nok 
undvære dig, gamle Hulebeboer, og dine Med- 
skyldige. 

Svendsen 

ser paa hende. 

Men Lili — hvad vilde du more dig med ? 

Lille Pavse. 

Lili. 

Du er en Filosof, gamle Ven, der forstaar 
Tingenes Kærne. 

Naa, trøst dig, jeg vil slet ikke gifte mig. 

Fru Bertram kommer ind med Kaffe. 

Undtagen Moder forlanger det! 

Fru Bertram. 

Her er Kaffe. Hvad skulde jeg forlange? 

Lili 

til Svendsen. 

Vil du have Kaffe? 

Svendsen. 
Nej Tak! Maa jeg lave mig en — 

Lili 

skænkende for sig selv. 

Vi talte om Giftermaal. Synes du, Mo'r, 
jeg skulde tage Sløret? 

Fru Bertram. 
Er der nogen Alvor deri? 

Lili 

drillende. 

Nogen Alvor er der. 

Fru Bertram. 

Tror du, Svendsen? 

Svendsen. 
Ja! Hun er hysterisk. 

Fru Bertram. 

Lili dog! Tænk dig lidt om! Gaa dog 
ikke hen og kast dig bort? 

Lili. 
Til hvem? 

Fru Bertram. 

Aa, det er naturligvis Thune, den dumme 
Dreng. Han er jo saa forelsket. 

Svendsen. 



Thune! Han er sgu da ikke Millionær. 



Lili 

hurtigt og haardt. 

Hvem har talt om Millioner? 

Svendsen 

forlegen. 

Jeg mener bare — at han da ikke kan 
ernære Lili — 

Fru Bertram. 

Nej, det véd Gud, han ikke kan — med 
den Gage I Det blev hende, der maatte ernære 
ham ! 

Det ringer. 

Lili. 

Moder, se hvem det er — om jeg skal 
klæde mig paa? 

Fru Bertram 

gaar til Entrédøren, kigger ud og vender om. 

Det er Thune. 

Lili. 
Ikke andre. 

Thune kommer ind fra Entréen. 

Thune. 

Goddag — goddag Svendsen — goddag 
Lili! 

Lili. 
Goddag Thune! Vil du have Kaffe? 

Thune. 
Tak — nej! 

Svendsen. 

Tag heller en Whisky! 

Thune. 

Nej, ikke om Formiddagen. 
Jo, alligevel, giv mig en Whisky! Jeg 
trænger til noget. 

Lili. 

Du har læst Aviserne? 

Thune. 

Nej. 

Lill 

Værsaagod, der ligger de alle. 

Thune. 
Tak, jeg læser aldrig Aviserne, véd du. 

Lili 

uforstyrret. 

De skrev pænt om mig idag, synes du 
ikke. 

De andre ler. 

Thune. 
Du gør Nar af mig, Lili, som altid. 

Lill 

Jeg! — Vi sad netop og talte om jeg 
ikke skulde gifte mig med dig. Moder vil nu 
absolut. Svendsen vakler. 

Thune. 
Naa! Og du selv? 



79 
Lili. 

Jeg! Jeg frygter blot, at jeg ikke kan blive 
dig den Hustru, som du maa kræve. Du er 
saa ung, Thune, saa uskyldig! Er jeg nu ogsaa 
skikket til at værne om dig og vejlede dig i 
Ondt og Godt? 

Thune. 

Du er meget oplagt til at haane migidag. 
Er det efter Sukces'en i Gaar? 

Lili. 

Misunder du mig den? 

Thune. 

Det véd du godt, jeg ikke gør! 
Det gør mig endda ondt for Arnkill, at 
Publikum var saa idiotisk. 

Lili. 

Aa, Gud jeg glemmer jo at læse hans 
Brev. Lad mig faa hans Buket herhen — og 
hans Faders med! 

Fru Bertram giver Lili et Brev og flytter Buketterne hen til hende. 

Thune. 

Du milde Himmel, fra Faderen ogsaa! 
En hel Familieflora! 

Lili. 
Hys, mens jeg læser! 

Hun læser Brevet. 

Et yndigt Brev! — Og han skulde ikke 
være Digter! 

Thune. 

Vist er han Digter. 



Svendsen. 



Men du er ikke Skuespiller. 



Thune. 



Pas dig selv! 



Fru Bertram. 



Jo, lille Thune, der mangler skam noget. 

Svendsen. 
Eller ogsaa er der altfor meget af noget. 

Fru Bertram. 
Det stemmer i hvert Fald ikke. 

Lili. 

Sig ikke noget ondt om Thune — heller 
ikke om Arnkill ! Om ti Aar er den ene Digter 
og den anden Skuespiller — bare de bliver 
ved ! Publikum skal hverken forføres eller impo- 
neres eller erobres — bare trættes ud. En 
skøn Dag orker de ikke mere at skælde en 
Skuespiller ud for hans Grimasser — saa roser 
de ham. 

Thune. 

De forstaar ikke, at det er Ens Hjærte- 
blod, det koster. Dér giver man det Bedste 
i sig, Aften efter Aften. 

Lili. 
Eller det Næstbedste. 

Thune. 
Hvad skal det sige? 

Lili. 

Ja, herregud, det er da umuligt, at man 
hver Gang kan give det Bedste — til Slutning 
maatte man da være løbet ganske tom! 

Naa vær nu ikke forknyt; du er sød, 
Thune, det véd Gud du er ! Jeg faar nok Glæde 
af dig. 

Det ringer. Fru Bertram gaar til Entréen. 

Thune. 

Maa jeg saa blive her idag? 

Lili. 
Du — nej ! — Moder, se hvem det er ! 

Fru Bertram. 
Det er Etatsraaden. 

Lili. 

Vil I saa gaa med jer! Jeg farer ind og 
tager en Kjole paa, Moder! Du maa holde ham 
med Selskab saalænge. 

Hun løber ud. Arnkill kommer fra Entréen. 

Fru Bertram. 

Vær saa artig, Hr. Etatsraad! Maa jeg 
forestille: Hr. Svendsen, Hr. Thune — Etats- 
raad Arnkill. 

Arnkill. 

Frøken Bertram er ikke tilstede? 

Fru Bertram. 

Hun kommer straks — hun er endnu ved 
Toilettet. 

Svendsen. 

Ja, vi skulde nok afsted! Kom, Thune! 

Thune. 

Farvel, Fru Bertram! 

6* 

Fru Bertram. 

Farvel, Thune! Farvel, Svendsen! Ja jeg 
følger jer ikke ud. 

De bukker for Arnkill og gaar ud. 

En lille Kop Kaffe, Hr. Etatsraad! 

Arnkill. 

Nej Tak — jo dog, hvis De vil være 
saa god ! 

Fru Bertram. 

Jeg tror, De tør vove det, for vi holder 
strængt over god Kaffe her i Huset. 

Hun skænker til ham og til sig selv. De sidder med Kopperne, en 

lille Stund tavse. 

Fru Bertram. 
Naa, Hr. Etatsraad! 

Arnkill. 
Ja, Fru Bertram. 

Fru Bertram. 

Det gik jo ikke godt. 

Arnkill. 
Hvilket mener Fruen? 

Fru Bertram. 
Stykket, naturligvis. 

Arnkill. 

Nej, det er sandt — men det gik netop 
som jeg ventede. 

Fru Bertram. 

De kendte det? 

Arnkill. 

Nej — men min Søn. Og — han har 
blot godt deraf. 

Fru Bertram. 

Ja, han skal jo ikke leve af det. 

Arnkill. 
Nej heldigvis for ham. 

Men Deres Datter — det var som altid 
en Fornøjelse at se hende. 

Fru Bertram. 

Ja, Lili var udmærket. Hun er saa 
flink — Folk var henrykte. 

Hun naar vidt, skal De se. 

Arnkill. 
Hum! — Hun er jo vidt, Fru Bertram! 

Fru Bertram. 

Ja men i vor Kunst kan man aldrig staa 
stille. 

Arnkill. 

Maaske! — Og dog — hvad kan egentlig 
Deres Datter opnaa mere end hvad hun alt 
har vundet? Bifald, Navn, Ære! Det bliver dog 
altid en Gentagelse. 

Fru Bertram. 
Men ingen kedelig Gentagelse. 

Arnkill. 

Det er en Fornøjelse at tale med Dem, 
Fru Bertram, saa præcist De udtrykker Dem. 

Jeg vilde blot indvende, at hvis Deres 
Datter har kulmineret, vil Gentagelsen dog 
ende med at frembringe en Dekadence, som 
netop i Skuespilkunsten sikkert føles som en 
Ulykke. 

Fru Bertram. 

Min Datter er endnu ganske ung — og 
der er da længe til — 

Arnkill. 
Ak, Frue, de unge Aar gaar allerhurtigst. 

Lili kommer fra sit Sovekammer. 

Lili. 

Hr. Etatsraad ! Undskyld, at jeg har ladet 
Dem vente 1 

Arnkill. 

Intet at undskylde — den behageligste 
Samtale med Deres Fru Moder — 

Fru Bertram. 

Jeg vil sige dig, at Etatsraaden spaar 
dig ilde. 

Lili. 

Hvad for noget! Hvordan det? 

Fru Bertram. 

Etatsraaden taler om, at den Tid kommer 
snart, hvor det gaar tilbage for dig: Deka- 
dencen . 

Lili. 

Nej hør nu, Hr. Etatsraad! 

Arnkill. 
Fru Bertram misforstaar mig aldeles. 

Fru Bertram. 

Ja nu maa De selv klare Dem overfor 
Lili, og mig maa De have undskyldt, for jeg 
maa paa Teatret. 

Arnkill. 

Jeg haaber da ikke, at jeg er kommet 
Damerne til Ulejlighed. 

Lili. 

Ikke det bitterste — for mig; men Moder 
maa gaa. Farvel, lille Moder! Hør, hvad der 
er solgt til iaften! 

Fru Bertram. 
Det skal jeg. Farvel, Hr. Etatsraad 1 

Arnkill. 
Farvel, Frue I 

Fru Bertram gaar ud i Spisestuen. 

Lili. 

Først og fremmest, Tak for de pragtfulde 
Blomster ! 

Arnkill. 
De var i deres Tarvelighed kun et Paaskud. 

Lili. 

Et Paaskud ! Og jeg, som troede, de betød 
en hel Hyldest. 

Arnkill. 

Der sér De, hvor klodset jeg udtrykker 
mig. Jeg var igaar som altid dybt grebet af 
Deres vidunderlige Spil — saa naturligt, saa 

kvindeligt, Saa — (Lili er lige ved at soufflere :) saa 

sjælfuldt. 

Lili. 
De roser mig — men Stykket? 

Arnkill. 

Stykket! — Jeg har engang læst, at netop 
de daarligste Stykker spilledes bedst — nu 
tror jeg det. 

Lili. 

De tager fejl! Kun en Digters Ord kan 
siges med virkelig Kunst. 

Arnkill. 

Mon ikke, Frøken Bertram, den store 
Skuespillerinde tager af sit Eget? 

Lili. 
Men i hvert Fald Deres Søns Stykke — 

Arnkill. 
De forsvarer det? 

Lili. 
Han har et stort Talent — 

Arnkill. 

— et endnu større Talent til at skjule sit 
Talent. 

Dog hvorfor tale mere herom — jeg finder 
det meget elskværdigt af Dem at forsvare 
ham — 

Lili. 

— og jeg det mindre elskværdigt af Dem 
at angribe ham. 

Arnkill. 

Min Søn angriber jeg ikke — jeg be- 
dømmer ham — 

Lili. 

— dømmer ham. 

Arnkill. 

Om De vil, ja. Jeg dømte ham allerhelst 
til Tavshed. 

Lili. 
Deportation? 

Arnkill. 
Saamænd, ja. 

Lili 

leende. 

Sibirien ? 

Arnkill. 
Ikke slet saa langt. Men sandt at sige, 

tror jeg min Søn vilde have godt af en lang 
Udenlandstur — af at være alene med sig 
selv — blive færdig med det Gamle — 

Lili. 

— og vorde et nyt Menneske. 

Arnkill. 

— ja — et dygtigt, handle- og viljedygtigt 
Menneske. 

Lili. 

Naa, men Deres Hr. Søn kan vel rejse, 
naar han vil? 

Arnkill 

trækkende paa Ordene. 

Aa — ja — saamænd. 

Lili 

ler. 

De mener, der skal en liden Formalitet 

til. (Hun tæller i Haanden.) Noget, der Hlller. (Han 
nikker leende.) 

Har han ikke Kredit hos Dem? 

Arnkill. 

Jeg kunde tænke at aabne ham en endog 
meget stor Kredit til en Rejse, hvis — 

Lili. 
Hvis? Hvad er Betingelsen? 

Arnkill. 

Saa underligt det lyder: om Betingelsen 
vilde jeg netop tale med Dem. 

Lili. 

Det var mærkeligt. 

(Meget fornemt.) Har jeg noget med Deres 
Søns Rejse at skaffe? 

Arnkill. 

Misforstaa mig ikke, kære Frøken! Som 
sagt, jeg udtrykker mig klodset — jeg finder 
ikke de rette Ord. 

Lili. 

Jeg skulde næsten tro det. Først var 

det noget om et Paaskud — nu om en Be- 
tingelse ! 

Arnkill. 

Ja — ja! Og dog er det ene og alene et 
Spørgsmaal. 

Lili. 
De taler i Gaader. 

Arnkill. 

Ak, jeg er mig selv en Gaade allerede 
længe — og De maa bære over med mig. 
Jeg vil jo intet nødigere end krænke Dem. 

Lili. 

Derom er der jo slet ikke Tale. 

Men ganske oprigtigt, vor Samtale fore- 
kommer mig helt forvirret, og jeg synes ikke, 
at dette er min Skyld. 

Arnkill. 

Nej, udelukkende min! Men jeg skal nu 
fatte mig og forklare — 

m 

Altsaa — nej — ja — det er et Spørgs- 
maal. 

Lili. 

Men i Himlens Navn, saa spørg da Orak- 
let — jeg sidder alt paa Trefoden. 

Arnkill. 

Spøg ikke, Frøken — da mister jeg ganske 
Fatningen. Og Modet. 

Altsaa. Jeg kan ikke tænke mig, at De 
ikke skulde have bemærket, hvilken Tiltræk- 
ning Deres — Væsen og Person har øvet paa 
mig, efterat jeg i Vinter lærte Dem at kende. 

Lili. 

Jeg har ganske sikkert troet at mærke, at 
De viste mig en Venlighed, som naturligvis 
var yderst smigrende. 

Arnkill. 

Venlighed — nej, Ordet er fejlagtigt. 
Jeg — jeg — nej, jeg gør bedre i straks — jeg 
maa hellere begynde med Slutningen — kort, 

Frøken Bertram, jeg er kommen her idag for 
at gøre Dem et Spørgsmaal, som forlængst 
stilledes i mit Hjærte, men nu først trænger 
sig frem paa mine Læber: 

(Ganske bleg) Kunde De tænke Dem at — blive 
min Hustru? 

Lili. 
Deres Hustru — jeg I 

Arnkill. 

Inden De siger mere, Frøken, saa lad 
mig nu tale. Nu er Seglet brudt, og jeg gen- 
finder mig selv. I en klar Situation har jeg 
aldrig manglet de Ord, som jeg burde sige. 

Jeg forstaar saa godt, at Deres første 
Følelse er Overraskelse — Forskrækkelse. Hvor 
kunde De tiltro mig den Galskab i min Alder 
at — forelske mig, jeg maa vel med Fare for 
den største Latterlighed benytte dette Ord. 
Idag behøves ingen Komplimenter mellem os: 
jeg véd, at jeg ikke er nogen Olding — jeg 
véd ligesaa vel, at jeg ikke er nogen ung 
Mand. Jeg er gammel, skønt — desværre for 
mig — jeg føler ungt 

7 

Jeg saa' Dem i Vinter i mit Hjem — Dem 
hvis Skønhed og Talent ]eg saa ofte havde 
beundret i Teatret. Jeg kan umuligt skildre 
Dem, hvilken Fortryllelse der for mig udgik 
fra Deres Person. Straks forstod jeg det knap 
selv. Kun langsomt begreb jeg, hvorledes De 
havde beslaglagt alle mine Tanker. Jeg følte 
mit Væsen omformes, mine Livsplaner for- 
rykkes derved. 

Jeg blev ligesom en anden. 

Nej — jeg ønskede at være en anden. 

Til den — Længsel, som De vakte hos 
mig, kom nu en ubeskrivelig Angst eller 
Ulykkesfølelse. Jeg saa' pludselig mit Liv 
mørkt for mig. Det, der tidligere forekom 
mig at indeholde saamegen rolig Lykke, syntes 
mig nu dødt, forbi, i hvert Fald ligegyldigt. 
Jeg levede jo i klare Forhold, havde et stort 
Arbejdsfelt for mig — og dog hvad betød 
alt andet imod den Lykke, som alene De 
kunde aabne for mig? De besad Nøglen til 
det ene Værelse i Slottet, hvor Lykken boede. 

Men kunde jeg naa ind til Lykken? Kunde 
jeg endnu mod Livets Aften nyde den Skøn- 
hed — som jeg aldrig havde kendt? Jeg sagde 
Dem igaar: min Ungdom var afholdende, mit 
Ægteskab blev et roligt Venskab; det som 

Deres Smil, Deres Tale, Deres Gang aaben- 
barer for mig, har aldrig lyst over min Vej. 
Bittert har jeg følt dette. 

Saamange Ord maa jeg, fordi jeg er gam- 
mel, finde og bruge for at forklare Dem hvad 
en ung Mand vilde sige i en eneste Sæt- 
ning — maaske blot med et Haandtryk eller 
et Blik. 

Og nu! Finder De dette saa afsindigt, at 
De ogsaa for min Skyld ønsker, jeg straks skal 
gaa — eller — vil De tillade mig — at blive? 

Lili. 

Hvordan skal jeg vel svare? Først, at De 
ikke skal gaa, De som hædrer mig ved hvert 
Ord, De siger. Selvfølgeligt skal De blive. 

Arnkill. 
Tak! 

Lili. 

Men De maa give mig Tid, lade mig 

samle mine Tanker. For dette kommer jo 

saa ganske uventet. Jeg vilde ikke være noget 

ret Kvindfolk, om jeg ikke havde mærket 

7* 

lidt andet end — Venskab hos Dem, men at 
De, den store Mand, tænkte saa alvorligt paa 
en lille Skuespillerinde — 

Arnkill. 

Aa, saadan maa De ikke sige. Ikke dette, 
en lille Skuespillerinde : der er i Klangen noget, 
jeg ikke lider. 

Lili. 

Jaja: en Skuespillerinde da. Nej véd De, 
det maa forvirre mig, om det just ikke for- 
skrækker mig — der skal saameget til for at 
forskrække mig. 

Og dette — dette har De overvejet og 
gennemtænkt? Dette er fast og alvorligt 
Forsæt? 

Arnkill. 

Saa alvorligt, at om De vilde — (sagtere) 
saa var De om faa Dage min Hustru. 

Lili. 

ser paa ham, langsomt. 

Og véd De rigtigt, hvem jeg er? 

Arnkill. 

Jeg beder Dem — ikke et Ord: jeg véd 
alt hvad jeg vil vide. 

Lili. 

De kender min Familie, mine Forhold, 
mine Teaterhændelser — 

Arnkill. 

Jeg kender alt hvad jeg bør kende. Jeg 
tør forsikre Dem, at Deres Moder næppe kan 
faa en mere opmærksom og hengiven Svigersøn. 

Lili 

lidt rørt. 

De er en Hædersmand. 

Arnkill. 

Det haaber jeg. 

Lili. 

Men ligemeget med alt andet. Jeg selv I 
Jeg er Skuespillerinde — og De kunde tænke 

Dem at være gift med en Skuespillerinde, der 
lever sit brogede Liv mellem Kammeraterne, 
den halve Dag til Prøve, den hele Aften paa 
Scenen ? 

ARNKILL. 

Jeg kan tænke mig dette, hvis det var 
nødvendigt — hvis Skuespillerinden var Dem. 
Men — hvis De samtykkede i at modtage 
minHaand: hvorfor var saa dette nødvendigt? 



Lili. 

Jeg skulde opgive Teatret — det har De 
tænkt ! 

Arnkill. 

Jeg véd ikke, hvormeget det vilde koste 
Dem at opgive Teatret aldeles. Men hvorfor 
i hvert Fald være saa haardt bunden? Jeg 
tænker mig, at meget Arbejde ved Teatret 
gøres for — andet end Kunstens Skyld. Naar 
det Finansielle ingen Betydning havde — vilde 
en højst talentfuld Skuespillerinde kunne vælge 
sine Roller selv. 

Lili. 

De vil brede Tæpper paa min Vej. 

Arnkill. 

Netop — jeg takker Dem for de Ord. 
Og hør mig nu til Ende! Jeg forstaar saa 
fuldkommen, at Deres Følelse ikke kan mødes 
ensartet med min. De er ung og skøn — jeg 
gammel og ingen romantisk Elsker. Jeg har 
naturligt tænkt paa — Kompensationen. 

Den er: saa stort et Liv, som vort Land 
kan byde. Jeg er rig, rigere endda end Folk 
tror. Jeg kan — }eg siger det med en vis 
Stolthed — brede selverhvervede, hæderligt 
erhvervede Tusinder og atter Tusinder som 
Tæpper for Deres Fod. Slottet skal staa rede, 
Yachten ligge under Damp, Hestene stampe i 
Stalden — og ingen Kostbarhed være for 
kostbar til at kalde Dem Ejerinde. 

Til Gengæld beder jeg Dem om hvad 
Alverdens Millioner ikke kan skænke : Ungdom. 
Deres Ungdom skal forynge mit Blod som den 
faar mit Hjærte til at banke. 

Maaske er dette en Handel: jeg skammer 
mig ikke, jeg er jo Handelsmand — 

Lili. 
Aa, nævn dog ikke det Ord! 

Arnkill. 
Et Bytte da — hvad uhæderligt er deri? 

Lili. 
Intet uhæderligt, men maaske noget — uskønt. 

Arnkill. 

Jeg forstaar. De rører ved den Sten, der 
bringer hele min stolte Bygning til at falde. 

Lili. 

De forvirrer mig ved Deres Veltalen- 
hed — jeg faar ikke Tid til at samle mig, til 
at spørge. De glemmer én Ting, Hr. Etatsraad I 

Arnkill. 
Hvilken ? 

Lill 
At De ikke er alene. De har Børn. Hvad 

tror De, Deres Datter og Svigersøn vilde sige 
til mig som Stedmoder? 

Arnkill. 
Hvad de vilde sige? 

Lili. 
Tænker De, jeg vilde modtages med Glæde ? 

Arnkill. 

Det blev endelig deres Sag. Jeg er ikke 
afhængig af min Datter, end mindre af min 
Svigersøn. 

Lill 

Det blev ogsaa min Sag. Og min første Ind- 
trædelse i al Deres Herlighed vilde blive ret 
kummerlig, naar den ledsagedes af den hele 
Families Flugt fra det Hjem, som jeg besmittede. 

Arnkill. 
Besmittede! — jeg beder Dem! 

Lili. 

Jaja — som jeg gjorde usikkert da. Den 
lille Skandale, som herved vaktes, vilde faa 
Hundreder af Hjælpere og Tilhængere. Kender 
De én, Mand eller Kvinde, som ikke vilde 
spotte, indigneres, fryde sig over Bedstefaderen, 
der giftede sig til sine Børns Forargelse med 
den bekendte Lili Bertram? 

Arnkill. 

Vel — ikke mer herom! Jeg kan ganske 
berolige Dem: jeg garanterer for, at der ingen 
Skandale bliver, ikke den allerringeste. 

Lili. 
Det var meget. 

Arnkill. 



Stol paa mig! 



Lili. 



Med hvilken Tryllestav forvandler De 
Had til Venskab? 

Arnkill. 



Med — jeg undser mig lidt ved at sige 
>gsaa dette smager af Handel. 



det: for ogsaa 



Lili. 



De maa forklare mig det. 

Arnkill. 
Med — en gylden Tryllestav. 

Lili. 
Penge — igen Penge! 

Arnkill. 

Ja, altid Penge. Dette er ganske simpelt. 
Det har været min Svigersøns Ønske i mange 
Aar — ligesiden han blev min Svigersøn — at 
indtræde som Associé i min Forretning. 
Endnu igaar bad han mig derom. Jeg har 
hidtil nægtet — jeg holder af at være ene- 
raadende, og hans Dygtighed er ikke saa be- 
tydelig, at jeg har følt mig fristet. 

Nu — er det anderledes. Jeg vil være 
friere end før — vil kunne rejse, holde Ferie, 
tilbringe Tiden efter Forgodtbefindende. Jeg 
kan træffe et Arrangement, der vil være ham 
yderst kærkomment. 

Tro mig, min Svigersøn og min Datter 
vil med skyldig Ærbødighed modtage 
den — Stedmoder, der — der — 

Lili. 
— bringer dem Nøglen til Kassen. 

Arnkill. 
Frøken Lili! 

Lili. 

Hr. Etatsraad! De kender min Maade 
at være paa. Jeg vil sige netop de rigtige 
Ord — jeg er vant til at se Mennesker som 
de er og ikke lade mig imponere. 

De synes ikke derom? 

Arnkill. 
Alting klæder Dem. 

Lili 

ler. 

Nu, ja, hvor De er saa forelsket. For 
De er uhyre forelsket. 

Arnkill 

sagte. 

Ja, det er jeg. 

Lili 

koket. 



Saa forelsket, at — De maa have mig. 

Arnkill. 

Saa forelsket, at jeg maa eje Dem — eje 
Dem uindskrænket for alle Tider. 

Lille Pavse. 

Lili 

tilbagelænet med lukkede Øjne. 

Hvor gammel er De? 

Arnkill 

tungt. 

Jeg er — seks og halvtres. 

Lill 

Og jeg er seks og tyve. 
Det giver tredive Aar. 

Arnkill. 

Uoverstigelige, uoverkommelige tredive 
Aar. 

Er det Deres Mening? 

Lill 
Jeg har endnu ikke sagt min Mening. 

Arnkill. 



Men De vil sige den? Snart? 



Lill 

De maa ikke presse paa mig. De maa 
forstaa: Mening har jeg slet ikke nu. Kun 
Stemninger. 

De er jo meget veltalende, og De skaber 
saamange Billeder for mig. Naar De udmaler 
Fremtiden for mig, saa ser jeg den uvil« 
kaarligt saaledes. Jeg ser mig i Deres pragt- 

fulde Villa — Millionærfrue; paa Herre- 
gaarden — Slotsfrue; i selve Hoffets Ge- 
makker — hvem véd: Ministerfrue! 

Arnkill 

roligt. 

Hvis De netop ønsker det — 

Lili. 

Og dette tiltaler mig. Jeg lukker uvil- 
kaarligt Øjnene, og saa ser jeg mig i straalende 
Pragt, langt Slæb og klare Diamanter mellem 
nysgerrige og galante Mennesker — jeg 
morer mig ved at se mig saadan — for jeg 
kender det saa godt. 

Arnkill. 

Kender det? 

Lili. 

Fra Scenen, ja. De glemmer, at jeg er 
Skuespillerinde. Jeg har jo baaret de straalende 
Dragter, selv om Silken ikke var den solideste 
og Diamanterne Glas. Slotsfrue, Minister- 
frue — bah I Nej, Dronningen selv har jeg 

været Aften efter Aften, den allerdejligste 
Dame, til hvem alle Mænd bejlede. 

Saa De ser: hvad er Deres glimrende 
Tilværelse mod min? 

Arnkill. 



Hvad den er! Virkelighed mod Skin. 



Lili. 

Og bliver den derved saameget rigere, 
nydelsesrigeref 

Arnkill. 

Jeg skulde tro det! Hvad Digterne 
drømmer om, det blev Alt Deres. 

Lili. 

Jeg har spillet saa mange skønne Roller; 
mon den, De byder mig, er saameget skønnere 
end hine? 

Arnkill 

blegnende. 

Saa ganske forsmaar De, hvad jeg til- 
bvder — 

Lili 

hurtigt. 

Jeg vil ikke krænke Dem, det véd De 
godt. Jeg maa tænke, overveje, saadan som 
jeg nu kan. Og maaske derfor blænder det, 
De tilbyder, mig ikke saa stærkt, fordi jeg 
ejede det i Forvejen eller fordi det smelter 
sammen med alt hvad Livet indtil nu var 
for mig: 

Roller, Roller, Roller! 

Arnkill. 

Og har da ikke Teatret for Dem en hel 
anden Side end den romantiske Flitterstads': 
Pjalternes tarvelige Skyggeside? 

Lili. 

Hys, tal ikke derom ! Skyggen nærmer sig 
ikke længer mig: jeg lever i Lyset. 

Arnkill. 

Og vil den vare, Flitterstadsen? 

Lili. 
Jeg elsker den, mens den glitrer. 

8 



H4 

Arnkill. 

Men jeg har jo sagt Dem — hvis det er 
Indvendingen : De vedbliver at spille Komedie, 
om ikke paa ganske samme Maade som før. 

Lili. 

Har De tænkt derover? Ministerfrue — Skue- 
spillerinde! Det indbilder De mig ikke. 

Arnkill. 

Nu — Minister er jeg endnu ikke. I hvert 
Fald: har De Lyst, skal jeg bygge Dem det 
fineste Teater, hvor De kan opføre de skøn- 
neste Komedier. 

Lili. 

For Dem alene — aa, jeg forstaar! De 
som Kong Ludvig eneste Tilskuer i Logen og 
jeg i fantastisk Dragt paa Scenen: og naar 
Forestillingen slutter, er Julie, Kleopatra, Maria 
Stuart Deres. 

Arnkill. 

Ikke jeg som eneste Tilskuer — et ud- 
søgt Publikum. 

Lili. 

Ak, Hr. Etatsraad, det Publikum, der køber 
sin Billet og klapper i sine Hænder, er altid 
det udsøgte. 

Lille Pavse. 

Arnkill. 

langsomt. 

Dette er da Svaret? 

Lili. 

Nej, der er intet Svar — ikke nu. Og 
Teatret afgør ikke Svaret. For saa dum er 
jeg ikke, at jeg ikke ser Fremtiden — hvor 
usikker for mig alene, hvor sikker hos Dem I 
Hvormange Aar har jeg endnu — hvor let 
tabes ikke den vundne Stilling og Publikums 
Yndest — hvor hurtigt mistes ikke Sundhed, 
Energi, Skønhed! Og hvor ynkeligt er det 
ikke at se disse gamle, der paa Livet kæmper 
for at synes unge — og ingen narrer. 

(Leende) I alt Fald tænker jeg saadan nu. 

Om jeg vil mene det Samme, naar jeg selv 

er ældre — 1 

8* 

Arnkill. 

De kan i tyve Aar være den smukke og 
misundte Fru Arnkill — og naar jeg er død, 
vil de ældre Dage — 

Lili. 

Nej nej, de ældre Dage kan jeg ikke 
tænke paa. Jeg kan ikke sætte i Begravelses- 
kassen, naar jeg er seksogtyve Aar. 

Arnkill. 

Véd De, Lili, at De piner mig : De lader 
mig haabe, og saa styrter De mig ned igen. 

Lili 

blødere. 

Jeg vil ikke pine Dem. Det kan De bedst 
forstaa deraf, at jeg ikke nævner det alier — aller- 
vigtigste. 

Arnkill. 

Hvad mener De? 

Lili. 

Det som jeg skal undvære — det De faar 
igennem mig. 

Arnkill. 



Og det er? 



Lili. 

Hvad vil De kalde det: Ungdom — Livs- 
glæde — Poesi! 

(Hurtigt) Vi vil ikke tale mere herom, 
ikke et alvorligt Ord mere. 

Arnkill 

tøvende. 

Som De vil. 

Lill 

Dog jo endnu ét. De omtalte før Deres 
Datter og Svigersøn, men Deres Søn nævnte 
De ikke. Tror De, han vil være glad ved at 
faa en Stedmoder? 

Arnkill. 
Hvad min Søn mener, betyder — 

Lili. 
— betyder noget, i hvert Fald for mig. 

Arnkill. 

Betyder ! (Tungt) Betyder da min Søn noget 
for Dem? 

Lili. 

Han er en god Ven, som jeg sætter 
megen Pris paa. 

Arnkill. 

En god Ven ! Bekendt vilde jeg hellere sige. 

Lili. 

Jeg siger: Ven. 

Arnkill. 
Og hrad forstaar De ved Ven? 



H9 
Lili. 

Hr. Etatsraad! Dette er jo intet Forhør 
os imellem? 

Arnkill. 

Bevar'es nej. Altsaa min Søn — De 
vilde sige? 

Lili. 
Ja — hvad er Kompensationen for ham? 

Arnkill. 
Aa, saadan! 

Lili. 

Bliver han retfærdigt behandlet, naar Deres 
Datter optages i Firmaet, hvad der vel vejer 
ganske tungt? 

Arnkill. 

smilende. 

Aa ja. 

Lili. 
Skal Hr. Meisling gaa af med hele Profiten? 

Arnkill 

stadigt smilende. 

For denne Interesse bøjer jeg mig. Jeg 
tænker min Søn intet vil have imod en længere 
Udenlandstur — og jeg skal ordne ham et 
Kreditiv, der vil gøre ham til en Fyrste blandt 
Rejsende. 

Lili 

tankefuld. 

Et Rejsekreditiv. 

Og nu ikke et Ord mere idag om For- 
retninger eller alvorlige Ting. Og dér er ogsaa 
Moder tilbage. 

Fru Bertram kommer ind fra Entréen. 

Arnkill. 

Fru Bertram er vist forfærdet over at se 
mig her endnu. Jeg maa da ogsaa afsted, jeg 
har meget at besørge. 

Og hvornaar har jeg den Fornøjelse at 
se Dem og Deres Fru Moder hos mig? 

Lili. 
Vi overrasker Dem en Dag. 

Arnkill. 

De maa erindre, mine Damer, at naar det 
konvenerer Dem — til hvilken Tid og jo længere 
des bedre — staar mit Hus aabent for saa kære 
Gæster. Det er Sommer nu — og maaske 
nogle Dage udenfor Byen kunde friste — 

Fru Bertram. 
Ja tusind Tak, Hr. Etatsraad, men Teatret — 

Lili. 
Vi takker foreløbig. Farvel. 

Arnkill. 
Farvel og paa Gensyn! 

Arnkill gaar ud af Entrédøren. 

Fru Bertram. 
Naa det maa jeg sige! 

Lili. 
Hvad maa du sige? 

Fru Bertram. 

Han er skam slagen, og han er ivrig. Men 
hvad skal alt dette betyde, Lili! Har han friet? 

Lili. 
Du er nok nysgerrig, Moder! 

Fru Bertram. 

Frygteligt! Jeg har været ganske nervøs 
lige siden jeg gik hjemmefra. Jeg gik og trip- 
pede omkring paa Teatret som en syg Høne 
og havde Gud hjælpe mig ikke Tanke til 
nogenting. Der er naturligvis ikke solgt det 
mindste, du — nu rasler de Fribilletter ud — du 
skulde set Direktøren — ]eg tror ikke, det 
gaar mere end denne ene Gang endnu. 

Lili 

i Tanker. 

Ikke det — saa! 

Fru Bertram. 

Det er dig ligemeget? 

Lili. 
Aldeles ikke. 

Fru Bertram. 

Nej saadan som du har slidt med din 
Rolle. Det er da ogsaa en Idiot, denArnkill! 

Lili. 
Naa naa, ikke skælde Niels ud! 

Fru Bertram. 

Men Gud Fader bevare's nu glemmer jeg 
jo rent: hvad var det saa med den gamle 
Arnkill? 

Lili. 

Den gamle Arnkill — du vilde nok ikke 
kaldt ham gammel, hvis du havde hørt ham 
tale. 

Fru Bertram. 
Havde han det saa hedt? 



Lili. 



Morderligt. 



Fru Bertram. 

Sig mig, Lili, sig mig: friede han — vir- 
keligt friede han? 

Lili 

højtideligt. 

Ja, Mama, han vilde gifte mig. 

Fru Bertram. 
Aa nej — du gør Halløj med mig. 

Lill 

Jeg forsikrer dig, Fru Bertram, du kan 
blive Svigermoder til en virkelig Etatsraad, 
Kommandør af Dannebrog, Landstingsmand, 
Herremand, hvornaar du vil! 

Fru Bertram. 
Det var som Pokker! Sikken en Rede- 



lighed ! 



Lili 



Frister det dig ikke? 



Fru Bertram. 

Mig! Nej, ikke det mindste, det tør jeg 
roligt sige — uhha, uhha, uhha! Nej, det er 
for fyfint for mig. Nej ellers tak! 

Lili. 

Kan du ikke se dig i staalgraa Atlask 
feje op ad Kirkegulvet ved hans Side — aa 
Gud nej, det er jo mig, der skal have Æren. 
Det er Niels — der skal være Med-Sviger- 
fader til dig. 

Fru Bertram. 
Gud, hvor du vrøvler, Lili! 

Lili. 

Jeg forsikrer dig, jeg er ganske alvorlig 
indvendigt. 

Og helt underlig tilmode. 

Fru Bertram. 

Nu er det nok mig, der maa spørge, om 
ikke dette Tilbud frister dig. 

Lili. 

Jo, Moder, det frister og forskrækker 
mig lige stærkt. 

For ser du, Moder, det er jo ikke altid 
saa let dette her — og smaat undertiden — 

Fru Bertram. 

Aa, véd du hvad: nu du har din gode 
Gage — 

Lili. 

Der er dog saameget Pengevrøvl — og 
Gæld! 

Fru Bertram. 

Gud, den Gæld — den er da værst for 
de andre. Den trykker os da kun, naar vi 
betaler den — og det gør vi jo ikke. 

Lili. 

Og saa Teatret: med Kammeraterne, der 
misunder En, og Forfatterne, der forliber sig 
i En, og Journalisterne, der ærgrer En, og 
Direktør og Instruktør og Fanden og hans 
Oldemoder — puh! Undertiden har jeg det 
saadan op over Ørene, at jeg kunde skrige 
af Ækelhed og løbe min Vej fra det alt- 
sammen. 

Fru Bertram. 

Og saa er det dog det eneste, der 
morer dig. 

Lili 

langsomt. 

Ja, saa — er det dog — det eneste, der 
morer mig. 

Lille Pavse. 

Men kummerligt er det alligevel. 

Fru Bertram. 



Og det andet — hvad er saa det? 



Lili. 

Stort Liv, Moder, flot Liv! Herlighed 
og Glæde og Rigdom uden Ende: Heste der 
stamper, Diamanter der lyner, Slotte der 
hæver sig op af Jorden, Millioner — Millioner, 
der ruller! 

Fru Bertram 

blændet. 

Ja véd du Lili, er det virkelig Millioner — 

Lili. 

Avtentiske Millioner i Bankens klare Guld, 
og de yngler bestandigt, ruller og strømmer, 
bliver til et Hav af Guld ! Og af dette Hav 
stiger jeg frem: Venus fra Guldhavet. 

Fru Bertram. 

Puh ! Jeg bliver ganske hed i Hovedet — og 
ganske mat i Benene. 

Lili. 
Hvad siger du nu? 

Fru Bertram. 

Jeg véd skam ikke! Jeg maa tænke der- 
over — du maa ogsaa tænke derover — 

Lili. 

Og han maa ogsaa tænke derover — og 
saa tænker vi alle derover. 

Det ringer. 

Hvem er nu det? 

Thunb kommer ind. 

Hvad Thune! Du her igen! 

Thune 

bleg, beruset, stiller sig i Position. 

Hvad er det jeg hører, Lili! 



Lili. 



Aa, skab dig nu ikke! 

Fru Bertram. 

Nu har du drukket, Thune! 

Thune. 

Nej, jeg har ikke — og I skal holde op 
med at haane mig! 

Fru Bertram. 

Aa, lad nu være, Thune — der er ingen, 
der haaner dig. 

Thune. 
Jo, Lili gør — Lili foragter mig! 

Lili. 

At du gider sige saadant noget, et langt 
Mandfolk ! 

Thune. 

Min Tid kan komme — miskendt, kejtet, 
men maaske et Geni ! 

Lili. 

Aa hellige Michael Wiehe — hvad Ulykke 
har du ikke gjort! 

Thune. 
Der hører du selv, hvor du haaner mig! 

Lili. 

Men i Himmelens Navn, Menneske, hvad 
vil duf 

Thune. 

Hvad jeg vil! Det kan jeg ikke sige i 
din Moders Nærværelse. 

Lili. 
Passiar — maa vi være fri! 

Fru Bertram. 



Ja, jeg kan saamænd godt gaa. 

Lili. 

Paa ingen mulig Maade. Hvad er det for 
noget Snak? 

Thune. 

Naa ja, din Moder véd det vel, og snart 
den hele By. 

Jeg hører, Lili, du vil gifte dig. 

Lili 

haardt. 

Af hvem hører du det? 

Thune. 
Det kan være ligemeget. 

Lili. 

Ligemeget, hvem der løber om med saa- 
danne Rygter! 



Thune. 



Rygter ! 



133 
Lili. 

Hvad er det for noget? Hvem har sagt 
det? Naa! 

Thune. 
Det er — Svendsen. 

Lili. 
Svendsen — han var vel fuld. 

Thune. 

Det var han. Men derfor var det ligegodt 
sandt — netop derfor. 

Lili 

haanligt. 

Af fulde Folk, mener du — 

Thune 

Du nægter det ikke. 

Lili 

koldt. 

Jeg beder dig passe dig selv og gaa din 

Vej. Om jeg saa vilde gifte mig tusinde 
Gange, saa kom det dog ikke dig ved. 

Thune. 

Hvis du vilde gifte dig tusinde Gange, saa 
kom det ikke mig ved. Men hvis du vil gifte dig 
én Gang, kun én, en borgerlig, overspidsborger- 
lig Gang — saa protesterer jeg. 

Ja, var det med en Kunstner — 

Lili. 
Med dig for Eksempel? 

Fru Bertram. 

Ja, det kunde du lide, lille Thune : at have 
Lili til at ernære dig! 

Thune. 

Fornærm mig ikke ! Lili kunde gøre værre 
Ting end gifte sig med mig. Lili véd godt, 
at jeg elsker hende — Det véd du, Lili I 

Lili. 

Jeg véd, at jeg er ked af dig — og at 
du nu skal gaa. 

Thune. 

Du har ikke altid været ked af mig, Lili ! 

Lili. 
Du skal tie og gaa. 

Thune. 

Ja, jeg skal tie. Men jeg vil sige dig, 
Lili, at jeg foragter dig, hvis du gaar hen og 
gifter dig med en gammel Pengesæk! 

Fy for Pokker I Du maa jo skamme dig! 

Lili 

bleg. 

Hvis du nu ikke gaar, skal du aldrig sætte 
din Fod mere her i Huset. 

Fru Bertram. 
Kom nu, Thune! 

Thune 

ydmyg, med Taarer. 

Vær ikke vred, Lili, vær ikke vred! Husk, 

jeg elsker dig! Jeg synes, det er saa for- 
færdeligt! 

Du maa være imellem os — hører 
du — altid! 

Liu. 

Jeg vil ikke høre mere, ikke et Ord. 
Jo, én Ting. Sig mig ærligt og kort: 
nævnte Svendsen noget Navn for dig? 

Thune. 
Nej. 

Lili. 

Naa — han var dog ikke saa fuld. — Gaa 
saa, gaa! 

Det ringer. 

Thune. 

Tilgiver du mig saa? 

Fru Bertram. 
Kom nu, Thune! Du ser jo, hun er nervøs. 

Niels kommer ind. 

Saa der har vi en ny Plageaand. 

Niels. 

Tak for Venligheden, Fru Bertram ! 
Goddag, Thune! 

Thune. 

Goddag, Arnkill! Tak for igaar! 

Niels. 
Selv Tak! 

Thune. 

Det var et dejligt Stykke. Du er en 
Digter — en stor Digter! 

Niels. 

Det er vi to enige om. Og du er en stor 
Skuespiller. 

Thune. 

Begynder du nu ogsaa! 

Niels. 
Hvad for noget? 

Fru Bertram. 
Nej, kom nu dog, Thune! 

Hun trækker ham ud med sig i Entréen. 

Niels. 

Hvad gik der af ham? 

Lili. 

Aa, han var fuld. Og saa er han jo tosset 
af Indbildskhed, skønt han ingenting duer til. 

Niels. 

Herregud — jo mindre andre paaskønner 
En, des mere maa man selv. 

Lili. 

Jeg er snart saa ked af disse teatralske 
Fagter. 

Niels 

ser lidt paa hende, rækker hende Haanden. 

Goddag, du! 

Lili. 

Goddag, Niels! 

Niels. 

Er du i saa slet Humør? 

Lili. 
Aldeles ikke. 

Niels. 

For jeg synes ellers — 

Lill 

At du havde mere Grund dertil — saa- 
mænd ja; det kan der være noget i. 
Hvorfor kommer du saa sent? 

Niels. 

Fordi — 

Lili. 

Fordi det gik saa snavs igaar? Jeg troede, 
du ventede det. 

Niels. 

Jeg ventede det — men jeg haabede det 
modsatte. 

Lili. 

Og nu? 

Niels. 

Nu skal jeg over det, før jeg kan be- 
gynde paany. 

Lili. 
Du vil blive ved? 

Niels. 

Hvad mener du? Skulde jeg holde op, 
fordi Publikum igaar ikke syntes om mit 
Stykke ? Nej, saa modfalden er jeg ikke. 

Lili. 
Men det samme er passeret dig før. 

Niels. 
Det har du Ret i. 

Lili. 

Jeg tror ikke, jeg holdt ud, hvis det slog 
fejl for mig bestandigt. 

Niels. 
Der var dog nogle Aar — 

Lill 
Sandt nok, det var der — men — 

Niels. 
— men du mener: en smuk Kvinde — 



Lili 

smilende. 

Noget saadant mente jeg. 



Niels. 

Naa, jeg skal jo ikke leve af Poesien. 
Etatsraad Arnkill er ikke ilde at have til Fader 
for et mislykket Geni. 



din 

Lili. 
Tror du, at du er et Geni, Niels! 

Niels. 

Spørger du for Alvor? 

Lill 
Er du sikker paa dig selv? Ogsaa efter 

Niels. 



— sidste Fiasko, vil du sige. Jo! Jeg 
kommer til at gøre noget godt engang. Jeg 
kan ikke finde min Form endnu. Den, jeg 
anvender, passer ikke, enten det nu er min 
Skyld eller andres. Men det kommer nok. 
Jeg har noget inde i mig — noget, der baade 
er lystigt og ømt og tindrende og forstandigt. 
Jeg er jo ikke dum; jeg véd en Mængde Ting ; 
jeg lærer mig alt hvad jeg kan. Men naar 
jeg skal forme mine Tanker, saa falder det 
enten for haardt eller for dunkelt. 

Men det kommer nok. 

Og Arbejdet er morsomt, mens det 
staar paa. 

Nogle synes da ogsaa om det. Du da 
for Eksempel — ikke? 

Lili. 

Jo, Niels! 

Men jeg forstaar mig ikke derpaa. 

Niels. 
Du — som er saa Pokkers klog! 



Lili. 



Ja til mit. 



Niels. 



Aa, der er ingen Forskel. Ingen af os 
véd, hvorfra det kommer. Det gemmes inde i 
os paa saadan en løjerlig Maade. Og naar 
man saa kalder paa det, saa kommer Ordene 
af sig selv, som smaa flinke Dværge, og stiller 
sig i Orden og Geled. Og man hører Stem- 
mer tale, ser Mennesker træde ind i fremmede 
Stuer, overværer haarde Kampe, og skønt man 

soder sti.> ved sn Pult, lever man tusinde 
liv — og giaeder sig ved at leve. 



Lili. 
Du er da slet ikke nedslaæt? 

Niels. 

Jeg er lidt flov overfor dig. For du spil- 
lede dejligt — blev alle mine Ønskers Aaben- 
baring! Og jeg havde lavet en Rolle, der kun 
tjente dig halvt. 

Men du, er du vred paa mig? 



Lili. 



Jeg, Niels! 



Niels. 



Jeg synes, du er lidt underlig. 



Lili. 



Hvor falder du paa det ! Jeg er bare nervøs. 

Niels. 

Giv mig din Haand, din smukke, kloge 
Haand! 

Hun betænker sig; han ser paa hende; saa rækker hun ham den. 

Jeg synes, det er godt at holde den i min. 

Lili. 
Nu er du sentimental, Niels! 

Niels. 

Nej, det er jeg ikke. 

Hvad er det for noget,, Lili! Du vil partout 
have, at jeg skal være melankolsk idag. Men 
det er jeg ikke. Hvor kunde jeg være det 
med din Haand i min? 



Lill 

Aa jeg! 

Niels. 

Ja du! — Du véd nok, hvad du er for 
m *&- 0& h vor &°dt jeg har det hos dig ! Jeg 

IO 

véd ikke to Mennesker, der kan passiare bedre 
sammen end vi — om alle mine smaa Ting 
og alle dine store Roller — om Mennesker og 
Penge — Teater og Politik — Bøger og Pige- 
børn. Du er en Perle, Lili, et fortryllende 
Kvindemenneske. 

Lili. 
Hold nu op dog! Hvad skal det til! 

Niels. 

Ja, hvorfor hidser du mig op til saadanne 
Kærlighedserklæringer? De er jo ganske over- 
flødige. 

Jeg har jo sagt dig, at jeg vil gifte mig 
med dig bare for at være sammen med dig i 
Sommer. 

Lili. 
Og til Vinter? 

Niels. 
Ogsaa til Vinter. 

Lili. 
Og næste Sommer? 

Niels. 

Umaadeligt gærne næste Sommer — Hør, 
skal vi blive saadan ved? 

Men jeg har ingen Penge — kan ingen 
fortjene — har bare Gæld, saa vi kan hverken 
gifte os eller rejse. 

Lili. 
Ikke Penge — du, den rige Mands Søn! 

Niels. 

Jeg er snart saa ked af at bede min Fader 
om Penge. 

Lili 

kort. 

Ja vi rejser altsaa ikke, du! 

IO* 

Niels. 
Det gør vi vel ikke. 

Pavse. Hun sidder og ser ud for sig; han rejser sig, driver rundt i 
Værelset, tager ligegyldigt Arnkills Visitkort, læser det og bliver 

staaende. Deres Øjne medes. 

Niels. 
Det var da mærkværdigt. 

Lili 

forceret. 

Synes du? 

Niels. 

Aa nej forresten. Min Fader — har 
været her? 

Lili. 
Ja. 

Niels. 
Et langt Besøg? 

Lili. 
Aaja. 

Niels. 

Havde han noget Ærinde andet end at 
hilse paa dig? 

Lili 

svarer ikke. 

Niels. 
Er det derfor, du er saa besynderlig? 

Lili. 
Ja. 

Pavse. 

Niels. 
Vil du sige mig, hvad han vilde? 

Lili. 

Ja. 

Men du maa ikke le, Niels! 

Niels. 
Nej, du kan være ganske rolig. 

Lili. 

Han — han vilde — (hurtigt) han friede til 
mig. Han vilde, jeg skulde gifte mig med 
ham. Snart. Straks. 

Niels 

langsomt. 

Baade Fader og Søn! 

Lili. 
Niels! 

Niels. 

Min Fader har altsaa den samme gode 
Smag som hans Søn. 

Lill 
Hvis du vil tale saadan, Niels! 

Niels. 

Kære Lili, jeg synes, du er lidt urimelig 
imod mig. Den Tanke at faa dig til Sted- 
moder er aldrig faldet mig ind. Du maa give 
mig Tid til at vænne mig til den. 

Men du tror vel ikke, at jeg vil sige dig 
et uvenligt, endsige et krænkende Ord? 

Lili. 

Nej, ikke sandt — du vil tage det ganske 
roligt? 

Niels. 

Tror du? 

Lili. 

Tilgiv, Niels! Jeg véd jo, hvor god du 
er imod mig. Men jeg er saa forvirret. 

Niels. 

Jeg vil da blot sige, at med mig maa du 
ikke regne. Jeg glider bort. Simpelthen fordi 
jeg ingen Ret har til at blive. Man har nem- 
lig aldrig Ret til at blive et Øjeblik længer 
end den anden vil. Jeg vilde ogsaa være for 
stolt til at bede om det, der burde skænkes 
som den selvfølgeligste Gave. 

Nej det er dig, vi skal tale om. 

Han var, kan jeg tænke, veltalende? 

Lili. 
Meget veltalende. 

Niels. 

Ja, han er det — en mærkelig Mand, der 
endda tror paa sine egne Ord. Et udmærket 
Hoved. Klar og stærk i enhver Forretnings- 
sag. Intet ubetydeligt Menneske. 

Og dog heller intet betydeligt. 

Lili. 
Hvorfor ikke det? 

Niels. 

Der fattes ham noget, du — noget vist 
Uafhængigt, Oversvævende. Han mangler Van- 
troens skønne Gave. Han smiler ikke ad 
Alvoren. Han bøjer sig for de Guder, han 
selv forfærdigede. 

Men han tilbød Haand og Hjærte? 

Lili. 

Ja ! — Og der var megen Forelskelse i hans 
Hjærte. 

Niels. 

Og i hans Haand . . . ? 

Lili. 
Al Verdens Herlighed. 

Niels. 

Og hvad bestemmer du? 

Lili. 

Bestemmer — ak, Niels, hvad véd jeg! 
Det ene Øjeblik synes jeg, at jeg maatte være 
gal, om jeg ikke slog til — det næste, at jeg 
ikke er ret klog, om jeg gaar paa Eventyr. 
For en saadan Zigøjner som mig er al denne 
forgyldte Borgerlighed jo Eventyr. Jeg har 
en Fornemmelse som om jeg førtes op paa et 
højt Bjærg, og som jeg deroppe kunde lege 
den muntreste Leg med de fineste Dukker og 
Brikker. Dette er ligesom Komedie Jeg har 
Lyst til, en Stund i hvert Fald, at forsøge 
mig i denne Rolle — at køre med Ottespand 
i flyvende Fart gennem Gaderne. Det maatte 
da blive morsomt. 

Og saa — ja saa synes jeg igen, at det 
Hele ingenting er værd. For man kan som 
bekendt ikke mere end spise sig mæt, og jeg 
sover nu, straks jeg lægger Hovedet paa Puden, 
hvordan saa Sengen er Hvad hjælper det at 
spise paa Sølv og sove paa Silke? Herhjemme 
er jo ganske hyggeligt — og paa Teatret 
megen, megen Fornøjelse. 

Men lad saa Thune komme halvfuld eller 
halvgal ind ad Døren som den Komediant han 
er — saa farer der en Rædsel igennem mig 
for Kulisserne. Det er jo Gøgl, hvori jeg 
lever — du véd det bedre end nogen. Hvilke 
grumsede Vande træder jeg ikke — hvilke 
plagsomme Mennesker døjer jeg ikke! 

Tænk: at vende alt dette Ryggen — og 
sidde rolig i det fornemme Ottespand! 

Niels. 

Ikke alene. 

Lili. 

Nej — men — med en elskværdig Led- 
sager. 

Og, Niels, hvorlænge varer det jeg nu har? 

Niels. 

Det véd jeg ikke. Men du véd heller 
ikke, hvorlænge du lever, og det er ikke værd 
at tænke paa Alderdommen, mens man er ung. 

Dog — jeg har jo levet i en rig Mands 
Hus al min Tid — jeg har besiddet det aller- 
meste af hvad der nu tilbydes dig. Og jeg 
forsikrer dig — du tror mig vel knap — men 
jeg forsikrer dig, det er mindre værd end 
Folk tænker Hundrede Gange vil den Rige 
bytte med den Ikke-Rige, hvis Arbejde har Held, 
hvis Sind er ligeligt — hvis Elskov er lykkelig. 

Lili. 

Maaske har du Ret. Og — jeg bryder 
mig egentlig ikke om Penge — end ikke om 
hvad Penge giver. 

Men her er noget andet. 

Niels. 

Hvad da? 

Lili. 

Det er saa vanskeligt at sige, for jeg kan 

ikke klare mig det helt. Men — er der ikke 
ligesom en Sejr i dette? 

Jeg véd nok, at jeg ikke bliver Dronning 
af England — men dog I 

Se dig om her! Tænk paa mit daglige 
Liv! Og endnu mere: tænk paa, hvordan jeg 
kom op som fattigt Teaterbarn — paa hvad 
Folk siger om mig — hvilken Eventyrerske 
man tror jeg er! 

Og saa pludselig strækker Selskabet Gevær 
og erklærer med Kirkens frommeste Sanktion, 
at den højeste Lykke for selve Borgerskabets 
Bedstemand — den besad hun, Skuespillerinden, 
Eventyrersken i sin Person! 

Er det ikke en Sejr overfor de Sorte 
saavelsom de Himmelblaa — overfor de kloge 
Jomfruer og de rene Oldinge? 

Jeg bliver pludselig for mig selv et Sind- 
billede paa Ungdommens og Glædens evige 
Vælde — jeg føler mig som en straalende rød 
Stjærne højt over det lave og smudsige 
Graa — jeg drømmer om, at jeg virkeliggør 
det, der er stærkere end Liv og Død og Men- 
neskers Ærefrygt og Samfundets Foranstalt- 
ninger. 

Jeg er Fugl Føniks i egen høje Person. 

Niels. 

Du drømmer dig Fugl Føniks: og du 
vaagner som Etatsraadinde Arnkill, en gammel 
Mands kønne Kone, der sidder paa Stads pænt 
og adstadigt de trehundrede og tresindstyve 
Dage af Aaret — mens du morer dig selv og 
andre de fem. 

Lili 

langsomt. 



Maaske. 



Niels. 



Ganske sikkert! Sejrsfølelsen — den har 
du allerede nydt, da Manden for det Hele 
knælede her for din Fod. Bliver Sejren større, 
fordi alle Snobberne og Dumrianerne véd det 
og ærgrer sig derover? Nej — Lykken er 
ikke dér — ikke i det Ydre; den er inde i En 
selv — netop i det man véd med sig selv. 
Og Pengene — om du havde Musæer af Rig- 
domme omkring dig, hvad nyttede det, naar 
du var alene! Man maa være to selv til 
Penge. 

Jeg har drømt, at vi to rejste sammen i 
Sommer — derhen, hvor du vilde. Til de 
store Byer, til Teatrene, du vil se. 

Vi kunde bo lidt udenfor en stor By — ganske 
for os selv. Vaagne for os selv. Ikke kende et 
Menneske. Tage ind og se, hvad vi vilde. 

Og om Aftenen i Stjærneskin kunde jeg 
køre dig hjem ad de lange Alléer — skimte 
dit blege Ansigt mod Vognens Puder — føle 
din Kjole knitre sagte ved min Fod og trykke 
din Haand varsomt i min. 

Jeg giver alle Golkondas Skatte for den ene 
Køretur, selv om der ikke er otte Blodsheste 
for Vognen. 

Og det lever man paa, gifter sig ogsaa 
paa — det bliver man Kunstner paa, hvad de 
saa end siger. Ikke paa det alene, kan hænde. 
Men dog — den Dag man fornægter dette, 
drejer Øjnene mod Himlen og raaber: ned 
med Eventyret! frem ad de lige Linier — da 
er man forbi, død og forbi. 

Zig-Zag er Livets gyldne Vej — og du, 
du er den brudte Linies fortryllende Sind- 
billede: Feen Zig-Zag! 



Lili 

betaget. 

Som du taler ! Som du giver mig Lyst til 
den Køretur! 

Niels. 

Saa kom! Lad os rejse! 

Lili 

med et svagt Smil. 

Og Pengene, Hr. Arnkill ! 

Niels. 

Ja, de fordømte Penge! For det er sandt: 
til denne Sommer vilde jeg gærne have de 
mange, mange Penge — 

Lili. 
— som du lader haant om! 

Niels. 

Du har Ret. Jeg er en daarlig Poet: jeg 
faar aldrig Magt med hvad jeg vil. 

Lili. 
Naanaa! Ikke blive melankolsk! 

Niels. 

Det vil jeg heller ikke. 
Men nu — hvad vil du? Hvad følger af 
alt dette? 

Lili. 

Hys! Ikke spørge! 



Niels. 



Lili — jeg — 



Lili. 



Ikke et Ord, ikke ét Ord vil jeg høre, 
Hr. Stedsøn! 

Fru Bertram kommer fra Spisestuen. 

Og dér! Konverser pænt din Bedstemoder! 

Fru Bertram. 

Naa, Arnkill, hvordan gaar det med 
Humøret? 

Niels. 
Med Humøret? — Aa, De mener : for iaftes! 

Fru Bertram. 

Har De allerede glemt det? 

Niels 

leende. 

Ja næsten! — Ja det gik da Pokker i Vold. 

Fru Bertram. 
Det vidste vi allesammen i Forvejen. 

Niels. 
Virkelig! Saa forklog var nu ikke jeg. 

Fru Bertram. 

De skulde holde op dermed. De gør Dem 
til Nar — og De ødelægger andre. De skulde 
se Direktøren idag! Der er ikke solgt for — 

Niels. 

Sig det ikke — sig ikke Tallet! Lad mig 

og Stykket gaa i Graven uden at jeg kender det! 

ii 

Fru Bertram. 
Véd De, hvor jeg vil gaa hen iaften? 

Niels. 

Nej. 

Fru Bertram. 

Ud at se Revyen! Det kan man for- 
staa — det er morsomt — saadan skulde De 
skrive ! 

Niels. 

Hvem der kunde! 

Lili. 

Nej, Moder, det bliver der ikke noget af. 
I den Varme! Desuden skal du komme hen 
og hente mig paa Teatret! 

Fru Bertram. 

Ja, naar du vil, Lili ! Men jeg vil ikke se 
hans Stykke igen. 

Niels. 

Det vil saamænd jeg! Saa er der én mere 
i Teatret. Jeg gemmer mig paa Loftet. 

Og nu Farvel. Ser jeg dig iaften, Lili ! 

Lili. 

Nej. 

Niels 

urolig. 

Ikke? 

Lili. 

Nej — ikke iaften! Jeg er træt. Men 
imorgen — imorgen skal du høre fra mig. 

Svendsen kommer fra Entréen. 

Niels. 
Saa venter jeg hjemme. Goddag, Svendsen ! 

Svendsen. 

Goddag ! Kondolerer 1 

Niels. 
Tak. 

Svendsen. 
Det er godt, at Deres Fader har Syle. 

Niels 

rolig. 

Ja, det er det — ogsaa for Dem, Svendsen. 

Svendsen. 
Hvad — hvad mener De? 

Niels. 
Jeg — rykker ikke, Svendsen. Jeg minder 



blot. 

Farvel ! 



Han gaar ud i Entréen. 

Svendsen 

efter ham. 

Puh! Vigtigsprøjte ! 

Lili. 
Svendsen! Drukkendidrik ! Kom herhen! 

Svendsen 

ydmyg. 

Ja, Lili. 

Lili. 

Du har sladret? 

Svendsen. 
Det har jeg vist. 

Lili. 
Skam dig! 

Svendsen. 

Jeg var lidt fuld — der var en ny drink, 

Lili 

stærkere. 



Skam dig! 



Svendsen 

meget ydmyg. 



Jeg — skammer mig. 

Lili. 
Sladrer en Ven af Skole? 

Svendsen. 

Nej, Lili — jeg skammer mig, jeg er et 
gammelt Svin. 

Lili. 

Det er du. 

Fru Bertram. 

Aa lad nu Svendsen være — skab dig 
ikke, Lili! 

Lili. 

Pas du dig selv, Moder, og skaf mig 
noget Middagsmad, for jeg er skrubsulten. 

Fru Bertram. 
Middagsmad skal du straks faa. 

Lili. 
Hvad skal vi have? 

Fru Bertram. 
Rødspætter og Oksefilet. 

Lili. 
Er den rød? 

Fru Bertram. 

Den bliver nok god. 

Lili. 

Det er gOdt. (Hun lægger sig i en Lænestol.) Ti 

saa stille, begge to, jeg maa tænke. 

Sybndsbn gaar sagte ud og henter sig en Whisky. 

Fru Bertram. 
Nej, hør nu, Lili! 

Lill 
Hys! 

Fru Bertram. 

Jamen, Lili — Amalie er derude, hun har 
været der en hel Time. Vil du have hende ind? 

Lili. 

Malle kan komme — men hun maa ikke 
sige noget. 

Fru Bertram kalder Amalie Hattensen ind fra Spisestuen. 

Fru Bertram. 
Kom kun, Amalie! 

Amalie 

nærmer sig frygtsomt. 

Goddag, Lili! 

Lili 

med et skødesløst, men venligt Nik. 



Hys! 



Amalie 

hviskende. 



Goddag, Hr. Svendsen! 

Svendsen 

ligesaa. 

Goddag, Frøken Hattensen. 

Amalie. 
Hvad er der med Lili? 

Svendsen. 

Hun spekulerer. 

Lili. 
Malle I Læg Pen og Papir frem der! 

Amalie. 
Straks, Lili I 

Lili 

rejser sig og sætter sig hen for at skrive. 

Saa — nu skriver jeg. (Drejer sig om) Vent I 
Jeg vil spille Whist. 

Fru Bertram. 
Hvad vil du! 

Lili. 

Jeg vil spille Whist, Blindemandswhist I 

Amalie. 

Naturligvis! Det udhviler, og saa er det 
saa godt for Nerverne. 

Lili. 

Rigtigt, Malle! Du og Svendsen kan gøre 
Bordet istand. 

Amalie. 

Straks, Lili! Gud, hvor du var dejlig 

iaftes! 

Lili 

skrivende. 

Det var jeg, Malle! 

Amalie. 

Jeg har aldrig set noget saa dejligt i mit 
Liv! Jeg var helt tosset i Hovedet. 

Lili. 
Ikke larme, mens jeg skriver! 

Amalie 

sagte til Svendsen, mens de gør Whistbordet istand. 

Hvor det er Synd, at Stykket ikke gjorde 
Lykke 1 Saa poetisk det var! 

Svendsen. 
Forstod De det, Frøken Hattensen? 

Amalie. 
Ikke altsammen. Men Lili var dejlig. 

Svendsen. 
Det er hun jo altid. 

Amalie. 

Gud, hvor jeg beundrede hende ! Jeg synes, 
hun er Verdens dejligste Menneske. Og saa 
imponerende hun erl Jeg skælver, hver Gang 
jeg gaar op ad Trappen. Jeg har været helt 
i Feber, mens jeg ventede. Jeg misunder Dem 
Hr. Svendsen! Tænk, De kan sidde der og 
se paa hende og høre paa hende hver eneste 

Dag! 

Lili 

skrivende. 

Hvad er det for Kærlighedserklæringer 
du hvisker til Svendsen? 

Amalie. 
Gud, Lili! Jeg taler om dig. 

Lili. 
Sesaa! Nu er jeg færdig. (Hun gaar til s P ise- 

stuedøren. Til Pigen, der dækker Bordet.) Stine, det Brev 

skal afsted, straks afsted! Løb over med det 
til Kiosken! Ekspres! 

Vender og kommer tilbage. 

Og saa til Whisten! 

Fru Bertram. 
Men, Barn, nu skal vi spise. 

Lili. 

Gør ingenting! Det er Blindemandswhist : 
den, der sidder over, gaar ind og spiser. Det 
giver Afveksling. 

Amalie. 

Gud, hvor du er mageløs, Lili! Det kan 
vi saa udmærket. 

Fru Bertram. 
Nej, hør nu, Lili! 

Lili. 



Vist saa! 



Svendsen 

beroligende. 



Lad os nu bare føje Lilil 

Lili. 

Rigtigt: altid bare føje Lili. Kom saa hele 
Kompagniet ! 

De placerer sig ved Bordet. 

Jeg vil først have Blindemand. Jeg vil 
spille med de seksogtyve Kort, og I kan nøjes 
med tretten. 

Amalie. 

Naturligvis, Lili! 

Lili. 

Træk I saa om hvem der skal gaa ud! 

Svendsen. 

Ja, du er jo ikke Primadonna for ingen- 
ting, lille Lili! 



TREDJE AKT. 



Havestuen hos Arnkill som i første Akt. 
JØRGENSEN aabner Døren for Spisestuen for Fru BERTRAM 

og Lili. 

Frjj Bertram. 

Jeg er hele Tiden ved at sige som Jeppe : 
monstro jeg drømmer — er det jeg eller 
ikke jeg? 

Lili 

adspredt, alvorlig. 

Drik du bare Kanari-Sec! Du vaagner 
tidsnok af Drømmen. 

Fru Bertram. 
Men Barn, sikken en Frokost! 

Lili 

ser hen paa hende. 

Den forsoner dig med min Fremtid. 

Fru Bertram. 

Din Fremtid! Hør nu, Lili, maa jeg nu 
ikke faa at vide — 

Lili 

afbryder. 

Hvilket? 

Fru Bertram. 

Hvad dette betyder. 

Lili. 

At vi er Gæster hos Etatsraaden? Han 
bad dig jo selv igaar. Er han ikke en høflig 
Vært? 

Fru Bertram. 

Er det al den Besked, jeg skal have? 

Lili. 
Nej — nu skal jeg straks give dig mere 

Besked. Vent lidt. (Ser sig om.) Mon man skulde 
kunne skrive her? Nej! 

Hun ringer. 

Fru Bertram. 

Du lader som om du var hjemme. 
Sig mig nu, Lili, er du — 

Jørgensen 

kommer ind. 

Frøkenen har ringet. 

Lili. 

Jal Vil De bringe Konvolut og Brev- 
papir — jeg skriver med Blyant. 

Jørgensen. 
Straks, Frøken! 

Han gaar ud. 

Fru Bertram. 
Han er storartet, den Fyr! 

Lili. 
Kan du ikke se, hvor uforskammet han 

er trods sin Høflighed. 

Fru Bertram. 

Jo vist ! Han giver jo Kammerherren. Men 
sikken en Stil der er i ham. Saadan er de 
nu dog ikke paa Teatret. 

Lili. 
Du skulde gifte dig med ham. 

Fru Bertram. 

Ja — han er da altid yngre end sit 
Herskab. 

Lili 

ser lidt paa hende, smiler svagt. 

Du er Ondskabsfuld. (Jørgensen kommer ind med 
Brevpapir og lægger fra sig, bukker.) Tak ! (Jørgensen gaar 

ud.) Du vil altsaa være ondskabsfuld? 

Fru Bertram. 
Nej, Lili, men du maa selv indrømme, 

12 

at det er en ganske underlig Maade, hvorpaa 
du optræder. 

I hvad Egenskab er du her? Og hvad 
skal jeg her? 

Lili 

r skrivende. 

Du — du skal nu straks tage bort. 

Fru Bertram. 
Er du gal, Lili! 

Lili. 
Jeg tror ikke. 

Hun ringer. Jørgensen kommer ind. 

Vil De lade spænde for! Etatsraaden 
stillede den lille Kupé til min Raadighed. Varer 
det længe? 

Jørgensen 

med et lille Blink i Øjnene mod hende. 

Den kan være færdig om ti Minuter, 
Frøken ! 

Lili. 

Min Moder vil køre til Byen. De er saa 

god at bringe de Sager, hun giver Dem, ned 
i Vognen. 

Jørgensen. 

Vel, Frøken! 

Han gaar ud. 

Lili. 

Saa, Moder, nu gaar du op og pakker 
vore Sager sammen, og saa kører du til Byen 
og besørger det Brev paa Vejen. 

Fru Bertram 

læser udenpaa. 

Til Niels Arnkill. 

Lili. 

Ja! Han er hjemme, han venter at høre 
fra mig, og han skal vide, hvor jeg er. 

Fru Bertram. 
Og saa? 

12* 

Lili. 
Saa kører du hjem. 

Fru Bertram. 
Til mig selv? 

Lili. 
Ja hvad ellers? 

Fru Bertram. 
Og saa? 

Lili. 
Saa bliver du der. 

Fru Bertram. 
Kommer saa du? 

Lili. 
Det faar vi se, Mama! 

Fru Bertram. 
Jeg tror virkelig, du er gal, Lili! 

Lili. 

Hvorfor? Havde du tænkt, at du skulde 
bo hos Etatsraad Arnkill til dine Dages Ende? 
Tror du, dette er en Stiftelse for afdankede 
komiske Mødre? 

Fru Bertram. 

Hør nu, Lili, maa jeg være fri for Uartig- 
heder ! 

Lili. 
Er du ikke komisk Moder? 

Fru Bertram. 
Ikke overfor dig. 

Lili. 

Jaja da, Moder! Gaa nu bare ovenpaa 
°S ' æ S vore Pakkenelliker sammen! 

Fru Bertram. 
Skal jeg da ikke tage herud igen? 

Lili. 

Det bliver en Sag mellem Etatsraaden 
og dig. 

Fru Bertram. 

Og derfor skulde vi igaar i Mulm og 
Mørke køre herud efter Teatret — for at sove 
i Nat og spise Frokost idag! Ogsaa — færdig! 

Lili. 

Ja hvad har du at besvære dig over? Var 
Aftensmaden ikke upaaklagelig — og Frokosten 
ikke endnu bedre? Og var Sengen ikke god? 
Baronens Seng til Fru Jeppe. 

Fru Bertram. 
Det er ikke mig, der skal i Baronens Seng. 

Lili 

ser paa hende og kaster med Hovedet. 

Du er altsaå ondskabsfuld. 

Terese viser sig i Verandaen. 

Se nu til at du kommer afsted, Familie- 
visiterne begynder. 

(Til den indtrædende Terese.) Goddag, Fru MeiS- 

ling! 

Terese 

hilsende koldt. 

Frøken Bertram! 

Hun aftager i det Følgende Hat og Overtøj med en Mine, der hævder, 

at hun er hjemme. 

Fru Bertram. 
Goddag, Frue! 

Lili. 
Det er min Moder! 

Terese. 
Ah! 

Lili. 

De træffer ikke Deres Hr. Fader. 

Terese. 

Jeg véd det. Det var netop min Fader, 

som i Telefonen bad mig tage herud og hilse 
paa — hans Gæster. løvrigt var jeg kommen 
alligevel — det er nemlig min lille Søns 
Fødselsdag. 

Lili. 
Ah! 

Jørgensen 

kommer iod og melder : 

Vognen er forspændt. 

Lili 

følgende Fru Bertram mod Døren til haj re. 

Se saa, Moder, nu maa du jo desværre 
afsted ! 

Fru Bertram. 
Farvel, Frue! 

Terese. 
Far- vel! 

Fru Bertram 

sagte til Lili. 

Hun er sød. 

Lili, 

Naa, her er ikke saa hyggeligt mere? 

Fru Bertram. 

Jeg længes skam hjem, naar jeg ser det 
spidse Fjæs. Hør, Lili, du skulde dog be- 
tænke dig. Jeg tror, du faar det saa kedeligt. 

Lili. 

Javel, lille Moder (kysser hende); saa besørger 
du Brevet. 

Under disse Repliker kort stumt Spil mellem Terkse og Jørgensen 
der tager hendes Overtøj. Fru Bertram gaar ud. Jørgensen efter 

hende. 

Terese. 
Frøkenen har opholdt sig her i Nat? 

Lili. 

Ja! 

Terese. 

De har sovet godt? 

Lili. 

Ja, Frue! 

Terese. 

Det er lidt varmt idag? 

Lili. 

Aaja ! 

Terese. 

Skal De ikke optræde iaften? 

Lili. 
Nej. 

Terese. 

Det maa ogsaa være anstrængende at op- 
træde saadan hver Aften! 



Lill 



Aaja saamænd. 

Terese. 

Selskabet er vel noget blandet paa Teatret? 

Lili 

venligt. 

Som allevegne, Frue! 

Terese. 

Ja — der er dog denne Udstilling af Ens 
egen Person 1 Gudbevares, den kan jo forenes 
med den største Anstændighed — men jeg 
kunde nu ikke tænke mig at stille mig frem 
for flere hundrede Mennesker hver Aften. 



Lili 

uskyldigt. 

Sandsynligvis vilde De heller ikke besidde 
den mindste Evne dertil. 

Pavse. 

Terese. 
Agter De at blive længe her? 

Lili. 

Hvorledes mener De? 

Terese. 

Jeg mener, om De har i Sinde længe at 
gøre min Fader den — Fornøjelse at være 
hans Gæst? 

Lili. 

Deres Fader har indbudt mig paa ube- 
grænset Tid. 

Terese. 

Ja saa forstaar jeg — for her er jo meget, 
der maa tiltale Dem i høj Grad. 

Lili. 

Aa, véd De, det er jo aldrig helt behage- 
ligt at være Gæst, end ikke hos en saa elsk- 
værdig Vært som Deres Fader. Nej, naar 
man er hjemme et Sted, fast og for bestandigt 
hjemme, føler alting som sit eget — medens 
andre kun er Ens Gæster — da nyder man 
Behageligheden helt. Synes De ikke ogsaa? 

Terese 

halvkvalt. 

Jo — o ! Det — følger af sig selv. 

Ludvig viser sig i Verandaen. 

Lili. 

Men der ser jeg Deres Mand. De faar 
altsaa kært Selskab, saa trækker jeg mig til- 
bage. Paa Gensyn, Fru Meisling! 

Lili gaar ud. 

Ludvig 

kommer hurtigt. 

Terese, hvad er dette — hvad betyder 
dette her? 

Terese. 

Hvad det betyder — aa, lad mig bare 
komme mig — det uforskammede Fruentimmer! 

Ludvig. 
Det var hende, Lili Bertram, der gik? 

Terese. 

Javist, javist! Hun bor her. 

Ludvig. 

Ja, det sagde du jo i Telefonen. Men 
jeg forstod det ikke rigtigt Din Fader — 

Terese. 

Fader anmodede mig i Telefonen — nej 
kommanderte mig til, at jeg skulde tage herud 
og hilse paa Frøken Bertram, der sammen 
med sin Moder var hans Gæst! Jeg kunde 
ikke svare! Hvad skulde jeg ogsaa sige? Og 
jeg mærkede desuden, at den mindste Væg- 
ring fra min Side vilde gjort ham rasende. 

Ludvig. 
Var han saa højt oppe? 

Terese. 

Han havde sin Termin- Stemme, som du 
kalder det : naar han skal betale dine Veksler. 

Ludvig. 
Hum! — Og saa? 

Terese. 

Saa havde jeg desuden ingen Undskyld- 
ning, for jeg skulde jo herud. For Fødsels- 
dagens Skyld. 

Ludvig. 

Det passede jo forsaavidt godt. Og saa 
traf du hende? 

Terese. 

Baade hende og hendes gamle Heks af 
en Moder. Hun tog lige nu bort. Véd du 
paa hvilken Maade? 

Ludvig. 
Nej — paa et Kosteskaft maaske? 

Terese. 

Spøg ikke, Ludvig — det er ved Gud 
alvorligt nok. Hun kørte bort — i Faders Kupé. 

Ludvig. 

Hallohl Det var som Pokker! Saadan 
uden videre! 

Terese. 

Jørgensen siger mig, at han har faaet 
Paalæg om at efterkomme enhver Ordre. 
Jørgensen er som himmelfalden. 

Ludvig. 

Han føler sig vel saaret i sine aristokra- 
tiske Følelser; Jørgensen er jo ogsaa Grande 
d'Espagne. Men Mutter Bertram i den lyseblaa 
Kupé med Kusk og Tjener — hille den! 

Og du talte med Frøkenen? 

Terese. 

Talte! Hun behandlede mig som en 
fremmed Dame, hvem hun naadigst konverse- 
rede — som om hun var hjemme her i Huset — i 
min Faders Hus ! 

Ludvig. 

I din Faders Hus er der flere Boliger — og 
nu bor Lili Bertram her! 

Terese. 
Vær nu fornuftig, Ludvig, og mand dig 

for én Gangs Skyld op. Her maa gøres noget. 
Hvad betyder det altsammen? 

Ludvig. 

Det betyder ét af to, det véd du ligesaa 
godt som jeg. I første Tilfælde — er det 
lidt ubehageligt, men vi maa igennem det med 
Anstand. 

Terese. 
Hvad er første Tilfælde? 

Ludvig. 

Det er det umoralske. Hvis din Fader 
har faaet sig en liden Liebschaft med Frøken 
Bertram, saa er det upaatvivleligt angenemere 
for ham end for os. Men det er ingen Ulykke. 

Hvis dette derimod har noget at skaffe 
med Dyd og gode Sæder, med selve det hel- 
lige Ægteskab — i dette moralske Tilfælde: 
huha, saa er Fanden løs! 

Terese. 

Er det alt hvad du har at sige? 

13 

Ludvig. 

Jeg kan sige en hel Del mere. Men hvad 
hjælper det? Hvis en Mand med din Faders 
Alder og Karakter faar det med Hede, saa 
kan der messes i alle Kirker uden at han 
rokkes en Tomme i sit Forsæt. Hvad skulde 
vi vel ogsaa give ham til Gengæld for Frøken 
Lilis nydelige Person og de — Lækrerier, som 
hun tilbyder ham. 

Terese. 
Du taler væmmeligt. 

Ludvig. 

Men vist! Tro du mig! Holder hun ham 
Stangen højt, gør han de største Spring for 
at komme til at bide i Bollen. Det der fejler 
ham : det er saadant noget, der kaldes Tvangs- 
tanke hos ældre Folk — hos yngre er det 
bare almindelig naturlig Forliebthed. 

Terese. 

Resultatet af dine nydelige Ræsonnementer 
er altsaa, at vi skal lade fem være lige? 

Ludvig. 

Det siger jeg ikke. Men vi skal være 
kloge og ikke forhaste os for ikke at forløbe 
os. At fornærme den bedaarende Dame er 
næppe heldigt. Snarere skulde man søge at 
vinde hende. Men ser du, hun er jo ikke 
slagen af Forelskelse. Hun tiltrækkes jo ikke 
af hans Person — men af hans Moneter. Kan 
vi byde højere? Næppe. 

Paa den anden Side, egentlig morsomt for 
hende at blive gift med En, der ligesaa godt 
kunde være Fader til hende som til dig og 
Niels — 

Men Niels l Det er sandt! Hvad er der 
egentlig imellem hende og Niels? 

Vent lidt, vent lidt — maaske er hér 
noget, der lumrer. 

Terese. 
Du mener da ikke — 

Ludvig. 

Jeg mener ingenting — jeg tænker. Jeg 
føler mig præcist som Moltke inden Gravelotte : 

først vejer jeg, saa vover jeg. Det er bare 
Pokkers, at jeg vover saa meget — hvis jeg 
lægger mig ud med Svigerfader! 

Man maatte tage det fint, meget fint. 

Paa den anden Side — det er nok snarere 
den tredje Side: hvis Svigerfader gifter sig, 
maa han skifte. Og da maatte der falde Bunker 
af Krus af til os. 

Terese. 

Og du mener, at jeg for Penges Skyld 
vilde have Lili Bertram til Stedmoder! En 
saadan Skandale! 

Ludvig. 

Naar ingen spørger dig, saa spiller din 
Vilje ingen Rolle. Og jeg husker ikke, at 
Svigerfader plejer at spørge dig til Raads. 

Men forresten paa den anden Side — det 
vil sige paa den fjerde Side, saa véd man jo 
nok, hvordan saadant Skifte foregaar. Og han 
kunde desuden forfordele os før Bryllupet ved 
Gavebrev og den Slags — desmere, jo arrigere 
man gjorde ham — 

Det er nederdrægtigt indviklet dette her. 

Terese. 

Men er da Fader gal! I hans Alder gifte 
sig med en forfløjen Skuespillerinde! 

Ludvig. 

Det var da mærkeligere, om han vilde 
gifte sig med en gammel Kælling fra Vartov. 
Du undervurderer Lili Bertram. 

Terese. 

Jeg tror ved Gud, du undskylder ham. 

Ludvig. 

Jeg forstaar ham — og at forstaa er halvt 
at tilgive. Lad os ikke dømme! Men lad 
os gøre alt for at hindre ham i denne kort- 
varige Fornøjelse, som han vil betale med 
mange Aars Ulykke. 

Terese. 

Naa det indrømmer du dog? 

Ludvig. 

Selvfølgeligt. Han faar saamænd Kam til 
sit Haar. 

Man kunde naturligvis forsøge at tale ham 
tilrette. 

Nej, det gaar ikke. Nej, man maa be- 
gynde med Frøkenen. 

Terese. 
Du vil tale med hende! 

Ludvig. 

Nu til Gravelotte! 

Han ringer. 

Terese. 

Jeg vil ikke være tilstede. 



Ludvig. 

Naturligvis. Fruentimmer i Krig er en 

Uting. (Til den indtrædende Jørgensen.) Jørgensen, gaa 

til Frøken Bertram og sig hende, at jeggærne 

vilde hilse paa hende, hvis det faldt hende 
belejligt. 

Jørgensen. 

Frøkenen er i Haven. Hun spaserer vist 
i Drivhuset og plukker Blomster. 

TERESE. 
Plukker Blomster 1 

Ludvig. 

Rolig, Terese, rolig! 

Ja, gaa saa ned i Drivhuset, Jørgensen 1 

Jørgensen gaar ud igennem Verandaen. 

Terese. 

Gud véd hvad det skal føre til! 

Ludvig. 

Vi faar se! Vor Sag er retfærdig! 

Terese. 

Der kommer hun — se de Blomster, hun 
har plukket. 

Ludvig. 

Rolig, Terese, bare rolig! Det staar ikke 
paa et Par Roser. 

Er Børnene herude? 

Terese. 
Ja, de maa være komne nu. 

Ludvig. 
Saa gaa til dem! 

Han følger hende til Døren ; naar han vender tilbage, møder han Lili, 

der kommer fra Verandaen. 

Lili. 
Goddag, Hr. Meislingl 

Ludvig. 

Goddag, Frøken Bertram! 

Lill 
De vil tale med mig? 

Ludvig. 

Jeg vilde gærne hilse paa Dem. 

Lili. 

Det var venligt af Dem. (Sersigom.) Deres 
Frue er ikke her? 

Ludvig. 
Terese er hos Børnene. 

Lili. 
Det er sandt : gratulerer I 

Ludvig. 

Hvad behager? 

Lili. 

Lille Torvald — det er jo hans Fødsels- 
dag, glemsomme Fader 1 

Ludvig. 
Ja, rigtigt I — De véd da ogsaa alting! 

Lili. 

Deres Frue fortalte mig det. Hun er saa 
optaget af de søde Børn. 

Hun lever vel helt for dem? 

Ludvig. 
Ja — og for sin Mand, Frøken! 

Lili. 

De skønner da vel ogsaa paa Deres 
Lykke — en saa yndig Kone og saadanne 
dejlige Børn! 

Ludvig. 
Naturligvis 

Lille Pavse. 

Ludvig. 
Frøkenen kom i Aftes? 

Lili. 
Ja, lige efter Teatret. 

Ludvig. 

Og bliver her forhaabentligt nogen Tid? 

Lili. 

Véd saamænd ikke. Men det er et yn- 
digt Sted. 

Ludvig. 
Ja, her er yderst behageligt. 

Lille Pavse. 

Lili. 
Dejligt Vejr idag! 

Ludvig. 
Jeg finder det lidt varmt. 

Lili. 

De finder det varmt — og jeg som intet 
har budt Dem. 

Ludvig. 
Bevar'es — jeg vil — ikke — 

Lili 

Jo vist saa. >Hna ringer.) Tror De ikke, at 
Deres Frue trænger til en Forfriskning? Hun 
saa 1 ogsaa lidt varm ud. 

Ludvig. 

Terese — Forfriskning — nej — nej paa 
ingen Maade. 

Lili 

til den indtrædende Jørgensbn. 

Bring en Flaske Champagne! Og Is! 
Store Glas. 

Ludvig 

halvt for sig selv. 

Store Glas — er godt! 

Jørgensen. 
Champagne ! 

Lili. 
Ja 1 Hørte De ikke ? Hvad venter De paa ? 

Jørgensen. 

Frøkenen sagde ikke hvilken Sort. 

Lili 

Aa, den vi drak iaftes. Hurtigt: Grosse- 
reren er tørstig. 

Jørgensen gaar ud. 

Ludvig. 
Og det gik uheldigt med Niels' Stykke! 

Lili. 
Ja, Publikum forstod det ikke. 

Ludvig. 

Jeg maa desværre tilstaa, at jeg i saa 
Henseende hørte til Publikum. 

Lili 

yderst forbindtligt. 

Jeg tænkte mig det nok. 

Ludvig. 
Har De set Niels siden? 

Lili. 
Ja, jeg saa' ham i Gaar. 

Jørgensen bringer Champagne. 

Vil De skænke for Grossereren? 

Ludvig. 

Tak! Jeg betjener mig selv. Sæt det 
bare her! 

Jørgensen gaar ud. 

Tillader De, Frøken! (Han skænker for hende og 
sig selv.) 

Lili. 
Tak. 

Ludvig. 
Skaal ! 

Lili. 
Skaal 1 

Under det Følgende skænker Ludvig flittigt for sig selv og drikker. 

Ludvig. 

Hvad jeg vilde sige! Og Niels? 

Lili. 
Hvordan? 

Ludvig. 
Var han meget nedslaaet? 

Lili. 
Naa nej — han tager sig ikkesaadant nær. 

Ludvig. 
Han føler sig hævet derover? 

Lili. 
Netop. Han stoler paa sit Talent. 

Ludvig. 
De sætter megen Pris paa ham? 

Lili. 
Overmaade megen. Han er min gode Ven. 



Ludvig 

smilende. 

Deres overmaade gode Ven? 



Lili 

ser paa ham. 

Hvad mener De? 

Ludvig. 

Jeg mener — ingenting. 

Lili 

roligt. 

Mener en saa klog Mand ingenting? 

Ludvig. 

Saa klog en Mand har den Fornemmelse, 
at en smuk Dame gør Nar af ham. 

Lili 

konverserende. 

Det skal netop hænde de allerklogeste. 

Ludvig. 

Saa kan jeg jo være det bekendt. 

Lili. 
Hvilken aandfuld Samtale! 

Ludvig. 

Hvad behager! De vil altsaa gøre Nar 
af mig! 

Lili. 

Tværtimod ! Jeg vil give Dem et godt Raad. 

Det foregaar i Tempo. 

Fyld nu Deres Glas helt op! Er det gjort? 

Ludvig. 

Ja! 

Lili. 

Drik det saa helt ud! Er det gjort? 

14 

Ludvig. 
Ja! 

Lili 

slaar ham let paa Armen. 

Og saa op med Modet — og brænd løs! 

Ludvig 

straaleode. 

Naa, det kan ]eg lide! Ja, De forstaar 
mig naturligvis. De er jo en prægtig Pige. 

Lili. 

Naturligvis er jeg en prægtig Pige til at 
forstaa Dem. 

Ludvig. 

Ja saa brænder jeg da løs! 
Vil De give mig et ærligt Svar paa et 
ærligt Spørgsmaal? 

Lili. 

Det er aldrig nogen Kunst at spørge 
ærligt — saa de to Ting hænger ikke sammen. 
Men spørg alligevel! 

Ludvig. 

Naa ja — hvorledes gaar det til, at De 
sidder her snarere som om De var hjemme 
end som Gæst — snarest som Husets Hersker- 
inde? De som i Forgaars var Etatsraad Arnkill 
en ganske fremmed Dame. 

Lili. 

Hvorfor jeg er hjemme her? Fordi Husets 
Herre i Gaar bad mig om at besøge ham og 
betragte mig som hjemme hos ham. 

Ludvig. 

Og hvorfor gjorde han det? 

Lili. 

Rimeligvis fordi han ventede sig For- 
nøjelse deraf. 

Ludvig. 

Hvor — stor — Fornøjelse? 

14* 

Lili 

seende paa ham. 

Det Spørgsmaal fatter jeg ikke. Kan jeg 
vide det? 

Ludvig. 

Aa jo, det kan De godt Men nu er De 
ikke ærlig. 

Lili. 

Tror De ikke, at jeg svarer ligesaa ærligt 
som De spørger? 

De maa vist have endnu et Glas. 



Ludvig 

drikkende. 

Kan hænde. 

Lili. 
Altsaa? 

Ludvig. 

Altsaa vi Børn — Terese og jeg — er 
lidt forbavsede, skønt meget glade — 

Lili. 

— navnlig glade — 

Ludvig. 

— ved at se Dem her. Uvilkaarligt spørger 
vi os selv, hvad denne pludselige Fortrolighed 
betyder. Min Svigerfader har ingen Forklaring 
givet os — saa kommer vi til Dem. 

* 

Lili. 

Hvor skulde man kunne nægte to saa 
søde Børn en Forklaring, naar de spørger 
pæntl 

Et Øjeblik! Jeg vil blot have lidt mere Is. 

Hun ringer. 

Ludvig. 
I den Hede trænger man til noget køligt. 

Lili 

til den indtrædende Jørgensen. 

Vil De bringe mere Is! 

Ludvig. 

Hurtigt, Jørgensen! 

Jørgensen. 

Ja, Hr. Grosserer! 

Han skynder sig ud. 

Ludvig. 

Det er en gammel Stivstikker. 

Lili. 
Det er han. 

Ludvig. 

Tilstaa nu ligeud, at De har stukket den 
Gamles Hjærte i Brand? 



Lili. 



Jørgensens ? 

Ludvig. 



Aa, lad nu være! — De véd nok: selve 
den stormægtige Etatsraad Arnkills. 



Lili. 

Naa. 

Og om saa var? 

Ludvig. 

Saa — var det jo ingen Ulykke. 

Lili. 

Ulykke 1 Hvorledes skulde det kunne være 
en Ulykke? For mig ikke. For ham? 

Ludvig. 
Heller ikke, naturligvis. 

Jørgensen bringer Is og gaar atter ud. 

Ja, det vil sige: han er jo en gammel 
Mand — og som saadan passer han ikke 
for — for — 

Lili. 

For hvad? 

Ludvig. 

For en ung Elskerinde for Eksempel. 

Lili 

koldt. 

Jeg kan ganske berolige Dem, Hr. Meis- 
ling, jeg hverken har været, er eller vil være 
Deres Svigerfaders Elskerinde. 

Har De i Sinde at fornærme baade mig — og 
ham? 

Ludvig. 

Jeg beder Dem — jeg troede ikke — nu 
var De saa rar og medgørlig for lidt siden — 

Lili. 

Jaja — drik da Deres Glas ud — og tag 
fat! Hvis vi da ikke er færdige? 

Ludvig. 

Nej, det er vi ikke. (Drikker.) 
Sig mig nu rentud: vil den Gamle gifte 
sig med Dem? 

Lili. 

Deres Svigerfader eller Jørgensen? Jør- 
gensen kan jeg ikke indestaa for. Men — hvad 
vilde De synes om et Ægteskab mellem 
Etatsraad Arnkill og mig? 

Ludvig. 

Jeg — jeg vilde — jeg vilde fraraade det. 

Lili. 
Fraraade ham eller mig det? 

Ludvig. 

Begge to. Ham, fordi han vilde gøre sig 
komplet til Nar: man gaar ikke hen, naar man 
er Bedstefader og gifter sig med den smukke 
Frøken Bertram — man kan ikke være en af 
Børsens Matadorer, Medlem af Grosserersocie- 
tetet etc. med den Latterlighed i Ryggen — 

Lili. 

Et Øjeblik. De mener altsaa, at et Ægte- 
skab med mig vilde være den rene Galskab 
for Deres Svigerfader? 

Ludvig. 

Ja, det mener jeg unægteligt. 

Lili. 

Vel, jeg skaaner Dem for Argumentationen. 
Men nu for mig? 

Ludvig 

snaksom. 

For Dem er det ikke mindre Galskab. 
De vilde jo kun faa én Ting: ikke høj 
social Stilling, for De vilde ikke stige til ham, 
men trække ham ned til Dem; ikke For- 
nøjelse: med den gamle gnavne og komman- 
derske Ægtemand — De kan tro, han er stram 
til Hverdags — nej ene og alene: Penge. 

Og Herregud, dem kunde De da faa lige 
saagodt og langt morsommere paa anden 
Maade. 

Hvorfor skal vi to lege den højere Diplo- 
mati med hinanden? Saadan en lille Dame, 
saa smuk og saa klog! De véd godt, hvad 
jeg mener. De kan endelig begribe, at en 
vis Tilbageholdenhed nu fra Deres Side vilde 
finde stor Paaskønnelse — vægtig Erkendtlig- 
hed hos Etatsraadens Familie. 

Lili 

næppe beherskende sig. 

Sig mig: vover De Dem ikke rigeligt 
langt ud? Tænk, om De nu netop ophidsede 
mig ved Deres Ord, saa jeg fik Lyst til at 
trodse dette Ægteskab igennem? 

Ludvig. 

Saa vilde De ikke skræmme mig. For ser 
De: maaske er min Svigerfader naiv og blind 
og véd ingenting — men der er Folk nok i 
København, der véd noget, og vi skulde lægge 
frem paa Etatsraadens Pult en artig Hob Hi- 
storier, som han næppe vilde goutere. 

(Grinende.) Allermindst den at være sin egen 
Søns — Medbejler. De er nu ogsaa en ren 
Familiedjævel, lille Frøken 1 

Lili 

slaar helt om i Tonen, ganske kold. 

Man kan ikke sige, at Vinen har nogen 
heldig kemisk Virkning paa Dem. 

Ludvig. 
Hvad behager! 

Lili. 

Nu har De tømt en Flaske Cham- 
pagne — paa ét Glas nær, og dens flydende 
Guld har forvandlet sig i Dem til Skrubtudser, 
der springer ud af Deres Mund. 

De skulde skamme Dem, saa lumpent De 
vil angribe mig ved Hjælp af Byens Sladder. 
Men De skulde ogsaa vogte Dem, for sæt, 
at dette Ægteskab var afgjort og fast be- 
rammet — hvordan vilde De saa klare Dem 
overfor den Mand, paa hvis Pult De havde 
disket Deres nette Historier op? 

Der ser jeg Etatsraaden komme. Nu kan 
vi jo spørge ham om hans Mening. 

Ludvig. 

Frøken — jeg beder Dem — det var ube- 
tænksomt af mig — 

Lili. 
Gaa Deres Vej — ud af Døren med Dem ! 

Ludvig. 
Ja — jo! 

Lili. 



Tag den Bakke med Dem! 

Ludvig. 

Skal jeg! (Ved et Biik af Lili) Ja, naar De 
ønsker ! 

Han gaar skyndsomt ind i Spisestuen med Bakken, i det samme som 
Arnkill træder ind i Stuen fra Verandaen. 

Arnkill. 

Hvad var det? 

Lili. 



Deres Svigersøn. 



Arnkill 
Gik han ikke med en Bakke? 

Lili. 
Jo, han paatog sig en Tjeners Lignelse. 

Arnkill. 

Netop som jeg kom ! Det var da mærk- 
værdigt — er noget hændt? 

Lili. 

Intet af Betydning. 
Men maaske for Dem? 

Arnkill. 

Aa ja — jeg har i hvert Fald faaet endel 
udrettet. 

Lili. 



Fortæl mig det! 



Arnkill. 

Gærne ! Men er der virkeligt intet Ube- 
hageligt hændet Dem? Deres Ansigt — 

Lili. 

Jeg beder Dem. Nu fortæller først De, 
saa jeg. 

Arnkill. 

Som De vil. Ja — jeg kan egentlig vise 
Dem min Dag i tre Dokumenter. 

Lili. 
Tre Dokumenter! Det var højtideligt. 

Arnkill. 

Disse tre Papirer her. Det første ved- 
kommer direkte Dem. Her er det. 



223 

Lili 

tager mod et Brev og ser derpaa. 

Fra Direktøren! 

Arnkill. 

Fra Deres galante Direktør, der lover at 
give Afkald paa Deres Bistand de sidste fjorten 
Dage af Sæsonen. 

Lili. 

Hvorledes skal jeg takke Dem! De har 
lagt Mærke til, at jeg ønskede dette Tillæg 
til min Ferie, og De har straks været ivrig for 
at skaffe mig det. Tusind Tak ! 

Arnkill. 

Jeg beder Dem! Dette er da en fuld- 
kommen Smaating, som ikke kræver blot den 
allerringeste Tak. 

Saa kommer jeg til det andet Dokument. 

Lili. 
Det ser mere anseligt ud. 

Aknkill 

Det er et Udkast til en Kontrakt meiJem 
min Svigersøn og mig — Opfyldelse af hans 
højeste Ønske: hans Indtrædelse i Firmaet. 

Lili. 
Gældens Klaring for alle Tider. 

Arnkill. 
De mener, at han har Gæld? 

Lill 

Jeg tænkte det. Men det betyder jo intet 
for Deres Svigersøn. 

Og det tredje Dokument? 

Arnkill. 
Brevet her — det gælder Niels. 

Lili. 
Skal han ogsaa indtræde i Firmaet? 

Arnkill. 
Nej, Vorherre bevar* es. Det er kun et 

Kreditiv, paa hvilket Niels kan rejse, saalangt 
han vil og saalænge han vil — fyrsteligt. 

Lill 
De er en punktlig Mand, Hr. Etatsraad! 

Arnkill. 
Og De — er De lidt fornøjet med mig? 

Lill 

Naturligvis, naar jeg har faaet dette lille 
kærkomne Dokument. 

Arnkill 

ser paa hende, langsomt. 

Kun dette nævner De. 

Der er hændet noget. Jeg ser det paa 
Dem, hører det paa Deres Stemme. Fortæl 
det nu! 

Lill 

Jeg vil ogsaa fortælle Dem det — skrifte 
det altsammen. 

15 

Arnkill. 
Skrifte! 

Lili. 

Se! Igaar drejede sig Alt rundt i mit 
Hoved. De og hvad De vilde med mig styr- 
tede hovedkulds ind i mit Liv. Med ét Slag 
skulde dette blive et helt andet. Endnu igaar 
sad jeg hos min Moder i den gamle Stue med 
de gamle Teatermennesker og uden anden 
Tanke end den gamle: at være og blive den 
ene rette og rigtige Primadonna! Og saal 
Dagen efter skulde alt dette kastes paa Ilden 
og brændes op, og frem af Asken skulde jeg 
stige som en Fugl Føniks i skinnende Klæ- 
der — og ikke kendes mere ved min egen Fortid. 

Det løb rundt for mig. Og saa fik jeg 
pludselig det vilde Indfald, at jeg straks efter 
Teatret vilde herud — bo her for kort eller 
lang Tid — 

— holde Generalprøve for mig selv paa 
mig selv i den nye Tilværelse. 

Arnkill 

sagte. 

Det anede mig, at saadan omtrent var 
Deres Tanke. 

Og nu venter jeg altsaa Prøvens Udfald. 

Lili. 

En elegant Souper med den elskværdigste 
Vært; et yndigt Sovekammer med en Seng 
saa bred som et Torv ; et Toiletteværelse eller 
Boudoir ved Siden af — Himmel ! 

Min Opvaagen var da herlig — og hvor 
var De fin og god i Formiddags ! Jeg var lidt 
svimmel og lidt angst. 

Saa sendte jeg Moder bort og kunde nu 
sidde som næsten Husets Herskerinde, for De 
havde jo givet de strængeste Ordrer til Tjener- 
skabet, egentlig til Familien med. 

Og nu har jeg mine tre Dokumen- 
ter — menneskelige Dokumenter. 

Arnkill. 
Hvordan ? 

Lili. 
Forst — Jørgensen. 

Arnkill. 
Har den Knægt tilladt sig — 

Lili. 

Intet har han tilladt sig. Ingen Kammer- 

15* 



228 

herre kan være høfligere — og mere ufor- 
skammet i sin Høflighed. 

Arnkill. 

Jeg skal smide ham paa Porten endnu 
idag. 

Lili. 

De vilde blot faa en anden Jørgensen. 
Denne lærte mig, hvorledes de tjenende 
Aander vilde behandle mig. 

Arnkill. 
Og dette kunde betyde noget for Dem? 

Lili. 

Nej selvfølgeligt ikke, jeg smilte blot deraf. 

Saa kom Deres Datter. Hun var ligesaa 

høflig — og ligesaa uforskammet som Jørgensen. 

Arnkill. 
Jeg skal tale med Terese. 

Lili. 

Tror De ogsaa, De kan faa en ny Datter? 
Naa, men hun lærte mig, hvorledes Damerne 
vilde behandle mig. Jeg smilte lidt mindre 
deraf. 

Endelig kom Deres Svigersøn. Han var 
egentlig ikke høflig, ikke slet saa velopdragen 
som Jørgensen — kun uforskammet. Han 
lærte mig, hvorledes Pakket vilde behandle mig. 

Arnkill. 
Det skal komme Ludvig dyrt til at staa. 

Lili. 

Jeg tror, jeg siden igaar har levet mindst 
ligesaa mange Dage som der er gaaet Minuter. 
Jeg, som ikke plejer at kigge ind i mig selv — som 
ikke holder af at gaa i Skakterne — jeg har 
maattet tænke saa dybt, saa dybt, fordi jeg 
var bleven saa usikker. Jeg kunde pludselig 
se mange Aar frem, se mig selv ved Deres 
Side — og jeg forstod efterhaanden, hvorledes 
Fortiden vilde pine Dem, Fremtiden skræmme 
Dem og Nutiden ikke tilfredsstille Dem. 

Arnkill 

haeftigt. 

De tager fejl, De tager fejl. Fremtiden 
skræmmer mig ikke, Prøven er ikke gjort, og 
med Dem ved min Side vil jeg føle mig lyk- 
kelig trods alt og alle. 

Lili 

langsomt. 

Maaske ! Hvis jeg var lykkelig. 

Arnkill 

lavt. 

Det vilde De ikke blive? 

Lili. 

Hvis jeg ikke blev det, kunde jeg ikke 
gøre Dem lykkelig — men vel til den latter- 
ligste Ægtemand i hele Byen. 

Arnkill. 
Lili! 

Lill 

Tilgiv mig, at jeg bruger saa stygge Ord ! 
Det er som Lægedom. 

Men jeg kunde ikke blive lykkelig, fordi — i 
Elskov gives der ikke og modtages der ikke — men 
De vilde inderst inde mene, at De var den Givende 
og jeg den Modtagende. 

(stærkt.) Og De var det ikke ! Jeg som er 
ung og smuk og har min Kunst — jeg vilde 
blive helt den Givende. 

(Hun ryster paa Hovedet; langsomt.) Og Saa kunde 

det ikke gaa. 

Arnkill 

tungt. 

De holder slet ikke af mig? 

Lili. 

Der var igaar en ung Mand hos mig, da 
De var gaaet. Han fortalte om to unge Men- 
nesker, der rejste sammen — lige muntre og 
fortrøstningsfulde — og lige opsatte paa hinan- 
dens Selskab. 

Den Rejse vilde friste mig, hvordan den 
saa endte. Dér var Frihed og Lighed og Lykke. 

(Med et udbrud.) Dette er et Bur — jeg maa 
herfra ! 

Arnkill 

bleg. 

Her er intet Fængsel — alle Døre er aabne. 

Lili. 

Vil De tilgive, hvad ondt jeg gør Dem? 
Husk, De bærer selv Skylden! 

Arnkill. 

Det véd jeg. Og jeg har intet at tilgive. 
Jeg vilde Dem vel, og jeg Taabe droges 
til Dem med en Følelse, som — aldrig skal 
nævnes mere. Men jeg vil dog endnu engang 
have Lov at sige Dem, at jeg beundrer Dem 
og at De ingen anden ligner. 

Jeg mindes mine egne Ord — De: det der 
lever; jeg\ det der dør. 

Og saa endnu kun et Spørgsmaal. 

Eller rettere, maa jeg gætte, hvad den 
unge Mand hed, der besøgte Dem igaar? 

Lili 

ser roligt paa ham. 

Han hed Niels Arnkill. 

Arnkill. 
Jeg tænkte det. 

Pavse. 

Lili. 

Mit Dokument faar jeg vel Lov at tage 
med mig? 

Arnkill 

adspredt. 

Deres Dokument! Naturligvis. De vil vise 
mig den Venlighed. 

Ser paa hende. 

Men nu de andre to? 
Hvad mener De, jeg skal gøre med denne 
Kontrakt? 

Lili. 

Spørger De mig? Ja — jeg vilde — (Hun 

gør en Bevægelse som En, der sønderriver et Papir.) HcCVnen 

er sød, og han fortjener sin Straf. 

Arnkill 

rækker hende Dokumentet. 

Besørg De da Eksekutionen ! 

Lili. 

Maa jeg? (Hun river Dokumentet over.) GrOSSerer 

Ludvig Meisling parteret og henrettet! 

Arnkill. 

Hævnen er sød, siger De. Hvad mener 
De saaom Behandlingen af det tredje Dokument? 

Lili. 

Derom mener jeg ingenting, Hr. Etatsraad ! 
Om nogle Minuter forlader jeg Deres Hus, 
og jeg vil sige Dem Farvel. 

Arnkill 

tonløst. 

Om et Par Minuter — saa forsvinder De. 
Én Nat sov De under mit Tag. 

Lili. 

Jeg ser Deres Søn komme nede i Haven. 
Farvel da, Farvel! 

Arnkill. 
Bliv! Lad ham hente Dem her! 

Rækker hende Kreditivet. 

Og tag saa dette, tag det hurtigt ! Og 
rejs! Mor Dem! Nyd Deres Ungdom! 

Lili 

efter et lille Ophold. 

Vil De kysse mig til Farvel! 



Arnkill. 
Paa Panden ja! Farvel! 

Han kysser hende paa Panden og gaar hurtigt ud. Lili ser tankefuld 
efter ham. Niels kommer fra Haven. 



Niels. 

Du er her virkelig, Lili, du staar her lys- 
levende ! 

Lill 

Som mit Brev fortalte dig. 

Niels. 

Saa hurtigt og — saa letsindigt har du 
da bestemt dig! 

Lill 
Vær ubekymret for mit Letsind! 

Niels. 
Hvor stolt du siger det! 

Lili. 

Jeg er stolt — fordi jeg har gjort det 
Rette. 

Niels. 

Er du saa vis derpaa? 

Lili. 

Ganske vis. 

Og jeg vidste det allerbedst, da jeg saa' 
dig komme saa langsomt og bedrøvet op ad 
Alléen. Da bankede mit Hjærte pludseligt og 
hæftigt, og jeg følte den største Lyst til at lægge 
mine Arme om din Hals og hviske i dit Øre: 
vær ikke bedrøvet, Niels, det er jo Sommer! 

Niels. 

Lili! Jeg forstaar dig ikke! Tal ikke 
saadan ! Du er i min Faders Hus, har boet 
her i Nat som hans kæreste Gæst — 

Lili. 

— og lige nu gik han herfra, ikke mindre 
nedslaaet end du kom: men jeg følte kun 
Medlidenhed med ham — intet mere. 

Niels. 

Hvad er det du siger, Lili! Hvad vil du 
mig? Hvorfor forvirrer og piner du mig? 

Lili 

smilende. 

Jeg vil ikke pine dig. Saa læs da! Jeg 
har gode Budskaber til dig. Først dette! 

Niels 

tager Brevet. 

Du er fri — straks ! Aa jeg forstaar : du 
skal ikke optræde mere — 

Lili. 
Hvor klog du er! Og læs saa dette her! 

Niels 

tager Kreditivet. 

Hvad er det ! Til mig ! (Han læser.) Hvad 
er det for en Mængde Penge — og til mig! 
Aa — Rejsekreditiv! Ogsaa det forstaar jeg: 
du drager ind — og jeg drager ud! 

Lili. 

Hvor uhyre klog du er! 

Niels. 

Gærne for mig ! Jeg skal rejse straks — iaften, 
om det ønskes! 

Lili. 
Det ønskes netop iaften. (Hun ringer.) 

Niels. 

Er det virkelig nødvendigt, Lili, at du be- 
handler mig saadan? 

Lili. 

Aldeles nødvendigt. (Til den indtrædende Jørgensen.) 

Bring mig min Hat og mit Overstykke! Hur- 
tigt ! Se der ! (Hun giver ham et Pengestykke.) 

Jørgensen. 
Jeg takker Frøkenen saa overmaade meget. 

Han gaar ud. 

Niels. 
Jeg forstaar ikke — skal du gaa herfra? 

Lili. 

Du er dog vist egentlig dum, Niels, uhyre 
dum — og alligevel vil jeg risikere at lade 
dig købe to Billetter paa Banegaarden i Aften. 

Niels. 
Lili! Lili! Det er ikke muligt! 

Lili. 
Jo — hvis du vil! Hys! 

Jørgensen bringer Tøjet og gaar krummende sig ud. 

Niels. 
Du rejser med mig? 

Lili. 
Ja — den hele Sommer. 





Niels 




langsomt. 


Men - 


- Fader? 

Lili. 

Vinteren, Niels — den passer ikke for 
mig. Jeg valgte det Rette. 

Niels. 

Aa, Lili, du véd ikke, hvor højt jeg 
elsker dig! 

Lili. 

Jeg føler det, Niels, og jeg vil være lyk- 
kelig — og ung! 

Niels. 
Og du er fri nu — og vi kan rejse! 

Lill 
Tak din Fader kærligst for det! 

Niels. 

Det skal jeg — men først dig. For du 
er jo en Fe, du kan hekse. 
Og du ligner ingen anden! 

Lili. 
Absolut ikke! 

Niels. 

Du er den første blandt Kvinder: Prima- 
donna — 

Lili. 

— assoluta: ja, det vil jeg være for dig, 
min egen Ven i 

Hurtigt, lad os gaa, før nogen kommer — lad 
os ikke gøre den gamle Mand mere Fortræd! 

Niels. 
Ja, kom min Elskede ! 

Han fører hende med Armen om hendes Liv ud i Haven. 
Inden de endnu er forsvundne, kommer Arnkill ind, standser med 

et Ryk og ser efter dem i dybeste Sørgmodighed. 

Derpaa gaar Spisestuedøren op, og Terese træder ind med de to 

Børn, fulgt af Ludvig og Bonnen. Bagerst Jørgensen, der bærer 

Pakker. Arnkill fatter sig og hilser roligt paa de Indtrædende. 

Terese. 
Sig Goddag til Bedstefader, Børn! 

Torvald. 

Goddag, Bedstefa'r, har du en Present til mig? 

16 

Julie. 

Osse til mig, Bedstefa'r! 

Arnkill 

stille. 

Ja kom hen til mig, Børn, saa skal I se, 
hvad Bedstefader har. 

Børnene klynger sig med glade Skrig til ham, der af Jørgensen mod- 
tager Pakkerne og begynder at aabne disse. 

